**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**Оперативна програма „Иновации и конкурентоспособност“**

**2014-2020**

**чрез подхода ВОДЕНО ОТ ОБЩНОСТИТЕ МЕСТНО РАЗВИТИЕ**

|  |
| --- |
| **Процедура чрез подбор на проектни предложения с няколко крайни срока за кандидатстване****BG16RFOP002**-**1.029 МИГ Струма – Симитли, Кресна и Струмяни -****Мярка 1.1.1 „Подкрепа за внедряване на иновации в предприятията“** |

**Процедурата е с два крайни срока за кандидатстване:**

**Първи краен срок за подаване на проектните предложения 30.12.2020 г., 17.00 часа**

**Втори краен срок за подаване на проектните предложения 31.05.2021 г., 17.00 часа**

**Съдържание**

[1. Наименование на програмата: 4](#_Toc49517053)

[2. Наименование на приоритетната ос: 4](#_Toc49517054)

[3. Наименование на процедурата: 4](#_Toc49517055)

[4. Измерения по кодове: 4](#_Toc49517056)

[5. Териториален обхват: 4](#_Toc49517057)

[6. Цели на предоставяната безвъзмездна финансова помощ по процедурата и очаквани резултати: 5](#_Toc49517058)

[7. Индикатори: 6](#_Toc49517059)

[7.1.Индикатори за резултат и изпълнение съгласно оперативната програма 6](#_Toc49517060)

[7.2. Индивидуални за процедурата и проектите индикатори за изпълнение 7](#_Toc49517061)

[8. Общ размер на безвъзмездната финансова помощ (БФП) по процедурата: 8](#_Toc49517062)

[9. Минимален и максимален размер на безвъзмездната финансова помощ (БФП) за конкретен проект: 8](#_Toc49517063)

[10. Процент на съфинансиране: 9](#_Toc49517064)

[11. Допустими кандидати 10](#_Toc49517065)

[11.1. Критерии за допустимост на кандидатите 10](#_Toc49517066)

[11.2 Критерии за недопустимост на кандидатите 12](#_Toc49517067)

[12. Допустими партньори (ако е приложимо) 16](#_Toc49517068)

[13. Дейности, допустими за финансиране 16](#_Toc49517069)

[13.1. Допустими дейности 16](#_Toc49517070)

[13.2. Недопустими дейности 23](#_Toc49517071)

[14. Категории разходи, допустими за финансиране: 24](#_Toc49517072)

[14.1. Условия за допустимост на разходите 26](#_Toc49517073)

[14.2. Допустими разходи 28](#_Toc49517074)

[14.3. Недопустими разходи 31](#_Toc49517075)

[15. Допустими целеви групи: 33](#_Toc49517076)

[16. Приложим режим на минимални/държавни помощи: 33](#_Toc49517077)

[17. Хоризонтални политики: 38](#_Toc49517078)

[18. Минимален и максимален срок за изпълнение на проекта 39](#_Toc49517079)

[19. Ред за оценяване на концепциите за проектни предложения: 39](#_Toc49517080)

[20. Критерии и методика за оценка на концепциите за проектни предложения: 39](#_Toc49517081)

[21. Ред за оценяване на проектните предложения 39](#_Toc49517082)

[21.1. Оценка на административното съответствие и допустимостта 42](#_Toc49517083)

[21.2. Техническа и финансова оценка 42](#_Toc49517084)

[22. Критерии и методика за оценка на проектните предложения 46](#_Toc49517085)

[23. Начин на подаване на проектните предложения/концепциите за проектни предложения 49](#_Toc49517086)

[24. Списък на документите, които се подават на етап кандидатстване: 51](#_Toc49517087)

[25. Краен срок за подаване на проектните предложения: 58](#_Toc49517088)

[26. Адрес за подаване на проектните предложения/концепциите за проектни предложения: 59](#_Toc49517089)

[27. Допълнителна информация: 59](#_Toc49517090)

[27.1. Процедура за уведомяване на неуспелите и одобрените кандидати и сключване на административни договори за безвъзмездна финансова помощ 59](#_Toc49517091)

[27.2. Процедура за сключване на административни договори за безвъзмездна финансова помощ 65](#_Toc49517092)

[28. Приложения към Условията за кандидатстване: 67](#_Toc49517093)

## 1. Наименование на програмата:

Оперативна програма „Иновации и конкурентоспособност” 2014-2020 (ОПИК)

## 2. Наименование на приоритетната ос:

**Водено от общностите местно развитие**

Приоритетна ос 1 "Технологично развитие и иновации"

## 3. Наименование на процедурата:

BG16RFOP002-1.029 МИГ Струма – Симитли, Кресна и Струмяни- мярка 1.1.1 „Подкрепа за внедряване на иновации в предприятията“

## 4. Измерения по кодове:

Измерение 1 – Област на интервенция:

097 Инициативи, Водено от общностите местно развитие в градски и селски райони

Измерение 2 – Форма на финансиране:

01 Безвъзмездни средства

Измерение 3 – Вид територия:

07 Не се прилага

Измерение 4 – Териториални механизми за изпълнение:

06 Водено от общностите местно развитие

Измерение 5 – Тематична цел:

ТЦ1 Засилване на научноизследователската дейност, технологичното развитие и иновациите

Измерение 6 - Вторична тема по ЕСФ:

08 Не се прилага

Измерение 7 - Икономическа дейност

## 5. Териториален обхват:

Дейностите по проектите следва да се изпълняват единствено и само в административно-териториалния обхват на общините Симитли, Кресна и Струмяни, съставляващи територията на действие на МИГ „Струма – Симитли, Кресна и Струмяни“.

Територията на МИГ „Струма – Симитли, Кресна и Струмяни“ включва:

**Община Симитли** – с. Брежани, с. Брестово, с. Горно Осеново, с. Градево, с. Докатичево, с. Долно Осеново, с. Железница, с. Крупник, с. Мечкул, с. Полена, с. Полето, с. Ракитна, с. Сенокос, гр. Симитли, с. Сухострел, с. Цушица, с. Тросково, с. Черниче;

**Община Кресна** - с. Будилци, с. Влахи, с. Горна Брезница, с. Долна Градешница, гр. Кресна, с. Ошава, с. Сливница, с. Стара Кресна;

**Община Струмяни** – с. Велющец, с. Вракуповница, с. Гореме, с. Долна Крушица, с. Горна Рибница, с. Добри лаки, с. Драката, с. Игралище, с. Илинденци, с. Каменица, с. Клепало, с. Колибите, с. Кърпелево, с. Махалата, с. Микрево, с. Никудин, с. Палат, с. Раздол, с. Седелец, с. [Струмяни](http://www.ekatte.com/%D0%BE%D0%B1%D0%BB%D0%B0%D1%81%D1%82-%D0%B1%D0%BB%D0%B0%D0%B3%D0%BE%D0%B5%D0%B2%D0%B3%D1%80%D0%B0%D0%B4/%D0%BE%D0%B1%D1%89%D0%B8%D0%BD%D0%B0-%D1%81%D1%82%D1%80%D1%83%D0%BC%D1%8F%D0%BD%D0%B8/%D1%81%D1%82%D1%80%D1%83%D0%BC%D1%8F%D0%BD%D0%B8), с. [Цапарево](http://www.ekatte.com/%D0%BE%D0%B1%D0%BB%D0%B0%D1%81%D1%82-%D0%B1%D0%BB%D0%B0%D0%B3%D0%BE%D0%B5%D0%B2%D0%B3%D1%80%D0%B0%D0%B4/%D0%BE%D0%B1%D1%89%D0%B8%D0%BD%D0%B0-%D1%81%D1%82%D1%80%D1%83%D0%BC%D1%8F%D0%BD%D0%B8/%D1%86%D0%B0%D0%BF%D0%B0%D1%80%D0%B5%D0%B2%D0%BE).

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Целта на настоящата процедура е насърчаване на внедряването на иновации в предприятията на територията на МИГ „Струма – Симитли, Кресна и Струмяни“, свързани с тематичните области на ИСИС. Подкрепата ще бъде насочена основно към внедряване на нови продукти, процеси и бизнес модели в предприятията на територията на МИГ „Струма – Симитли, Кресна и Струмяни“.

**Обосновка:**

Прилагането на подхода ВОМР чрез многофондово финансиране през програмния период 2014–2020 цели постигането на ефект от концентриране на подкрепата върху интервенциите, които имат най-голяма добавена стойност по отношение на преодоляването на икономическите и социалните различия в развитието на териториите. Подходът ВОМР се прилага „отдолу-нагоре", местните общности формулират, избират и одобряват приоритети и стратегия за интегрирано развитие на територията и общностите и допринася за постигане на специфичните цели за всяка програма. Основните предизвикателства, свързани с прилагане на ВОМР в програмен период 2014-2020, засягат необходимостта от създаване на заетост (вкл. алтернативна) и използване на местния потенциал за растеж, като се цели подобряване качеството на живот и доходите на местното население.

МСП са ключов източник за създаване на работни места, нови бизнес идеи, източник са на предприемачески умения и иновации. В този аспект усилията за създаване на конкурентоспособна и устойчива икономика са в пряка зависимост от подпомагане развитието на МСП на тези територии за преодоляване на идентифицираните от МИГ „Струма – Симитли, Кресна и Струмяни“ изразени негативни процеси по отношение на възможностите за развитие.

Мярката е насочена към удовлетворяване на идентифицираните в анализа на социално- икономическото развитие на територията на МИГ „Струма – Симитли, Кресна и Струмяни“ нужди на МСП и потребности на целевата територия от инвестиции за насърчаване на иновационната активност на малките и средните предприятия, за внедряването на иновации от и на територията на действие на МИГ, насърчаване на частните инвестиции в научни изследвания и иновации, развитие на устойчива пазарна конкурентоспособност с цел подобряване на производствените процеси, повишаване на производствения капацитет, засилване на експортния потенциал на предприятията и устойчиво развитие, вкл. чрез диверсификация и алтернативни дейности.

**Очаквани резултати:**

В резултат на подкрепените дейности се очаква нарастване на дела на предприятията, които самостоятелно внедряват и разпространяват иновации, в резултат на което ще се повиши иновационният им капацитет и конкурентоспособност. В резултат се очаква засилване на иновационната дейност на предприятията чрез стимулиране на инвестициите в научно-изследователска и развойна дейност и увеличаване на инвестициите в нови продукти, процеси и бизнес модели в предприятия.

## 7. Индикатори:

Финансирането на проекти на територията на МИГ „Струма – Симитли, Кресна и Струмяни“ чрез одобрената стратегия за ВОМР по ОПИК 2014 – 2020 г. следва да допринесе в максимална степен за постигането на индикаторите по Приоритетна ос 1 "Технологично развитие и иновации" и на индикаторите от стратегията за ВОМР.

### 7.1.Индикатори за резултат и изпълнение съгласно оперативната програма

Финансирането на проекти по настоящата процедура следва да допринесе в максимална степен за постигането на индикаторите по Приоритетна ос 1 "Технологично развитие и иновации", свързани с **внедряването на продуктова и/или производствена иновация, както следва**:

**1) Индикатори за резултат:**

• Дял на иновативните предприятия;

• Разходи за иновации, които не са резултат от НИРД.

**2) Индикатори за изпълнение:**

• Брой на предприятията, получаващи подкрепа;

• Брой предприятия, подпомогнати да въведат нови за фирмата продукти;

• Брой предприятия, подпомогнати да въведат нови за пазара продукти;

• Частни инвестиции, допълващи публичната подкрепа за иновации или за научноизследователски и развойни проекти.

**ВАЖНО:** Информацията за постигане на индикаторите за резултат ще бъде предоставяна служебно от НСИ. При сключване на договор за предоставяне на безвъзмездна финансова помощ бенефициентът следва да попълни Декларация по образец за съгласие за ползване на данни на предприятието за целите на отчитането по Оперативната програма. Проектните предложения задължително трябва да имат принос към постигането на поне един от посочените индикатори за резултат в съответствие с обявената от МИГ „Струма – Симитли, Кресна и Струмяни“ процедура за подбор на проекти.

**ВАЖНО:** Кандидатите **не предоставят** информация за следните индикатори за изпълнение: „Брой на предприятията, получаващи подкрепа“ и „Частни инвестиции, допълващи публичната подкрепа за иновации или за научноизследователски и развойни проекти“. Посочените индикатори се отчитат служебно по програмата.

**ВАЖНО:** В т. 8 от Формуляра за кандидатстване кандидатите трябва да попълнят данни за базовата и целева стойност по относимите индикатори за индикатори за изпълнение в съответствие с процедурата и Указанията за попълване на електронен формуляр за кандидатстване.

В случай на разминаване между заложените от кандидата стойности на индикаторите в т.8 при подаване на Формуляра за кандидатстване и стойностите, коригирани в следствие на етап оценка на проектното предложение, за изпълнение на проекта в договора за безвъзмездна финансова помощ ще се вземат предвид коригираните стойности на индикаторите, получени на етап оценка на проектното предложение.

**ВАЖНО:** Повече информация по отчитането на индикаторите за резултат и изпълнение по ОПИК е дадена в Методологическите насоки за отчитането на индикаторите за резултат и изпълнение по ОПИК (актуализирана версия), разработени от Управляващия орган и НСИ, публикувани на следния интернет адрес:

<http://www.opcompetitiveness.bg/module3.php?menu_id=360>.

### 7.2. Индивидуални за процедурата и проектите индикатори за изпълнение

**1. Индивидуални за съответна процедура индикатори за изпълнение**

В случай че е приложимо, кандидатите следва да предоставят информация и за следния индивидуален за процедурата индикатор:

• Финансирани проекти за еко-иновации.

Ако кандидатите не са предоставили информация за индикатор „Финансирани проекти за еко-иновации“, проектното предложение няма да получи точки по показател „Подкрепа за еко-иновации“ от раздел „Приоритизиране на проекти“.

Отчитането на горепосочения показател се отнася за период от една календарна година, следваща годината на приключване на проекта.

**2. Специфични за територията индикатори съгласно СВОМР относими към процедурата**

В специално поле в т. 11 от Формуляра за кандидатстване, кандидатите следва да предоставят информация по посочените по-долу индикатори, заложени в Стратегията за ВОМР на МИГ „Струма – Симитли, Кресна и Струмяни“:

•Брой предприятия, подпомогнати да въведат нови за фирмата продукти;

•Брой предприятия, подпомогнати да въведат нови за пазара продукти;

• Частни инвестиции, допълващи публичната подкрепа за иновации или за научноизследователски и развойни проекти;

• Брой на предприятията, получаващи подкрепа.

Проектните предложения задължително трябва да имат принос към постигането на поне един от посочените индикатори за резултат в съответствие с обявената от МИГ „Струма – Симитли, Кресна и Струмяни“ процедура за подбор на проекти.

Кандидатите задължително попълват в т. 11 от Формуляра за кандидатстване, в специално поле, данни за базова и целева стойност по относимите индикатори за изпълнение в съответствие с избраните мерки/операции и Указанията за попълване на електронен формуляр за кандидатстване.

Специфичните за територията индикатори се отчитат на ниво подкрепено МСП на територията на МИГ.

## 8. Общ размер на безвъзмездната финансова помощ (БФП) по процедурата:

Бюджетът по настоящата процедура за подбор на проектни предложения е в съответствие с одобрения финансов план на Стратегията за Водено от общностите местно развитие на МИГ „Струма – Симитли, Кресна и Струмяни“, както следва:

|  |  |  |
| --- | --- | --- |
| **Общ размер на безвъзмездната финансова помощ по процедурата** | **Средства от Европейския фонд за регионално развитие (ЕФРР) (сума/процент)** | **Национално съфинансиране****(сума/процент)** |
| **755 830,00 лв.****(100%)** | **642 455,50 лв.****(85%)** | **113 374,5 лв.****(15%)** |

Посоченият бюджет от **755 830,00** лева не може да бъде увеличаван, ако увеличението ще доведе до надхвърляне на прага по процедура BG16RFOP002-1.029 МИГ Струма - Симитли, Кресна и Струмяни - мярка 1.1.1 „Подкрепа за внедряване на иновации в предприятията“.

Съгласно разпоредбите на чл. 42, ал. 4 на ПМС 161/2016 процедурата за подбор на проекти в изпълнение на СВОМР на МИГ „Струма - Симитли, Кресна и Струмяни“ ще бъде с два крайни срока за кандидатстване в зависимост от остатъчния финансов ресурс след първи краен срок за кандидатстване по настоящата процедура.

**1.** **Първи прием:** Осигурен размер на безвъзмездната финансова помощ от СВОМР на МИГ „Струма - Симитли, Кресна и Струмяни“ по настоящата обява: **755 830,00 лв.**

**2. Втори прием:** Осигурен размер на безвъзмездната финансова помощ по настоящата обява: остатъчния финансов ресурс след проведения първи прием.

## 9. Минимален и максимален размер на безвъзмездната финансова помощ (БФП) за конкретен проект:

Всеки кандидат може да кандидатства за безвъзмездна финансова помощ като изготвеният от него проект, трябва да се вмества в следните минимални и максимални граници:

• **Минимален размер на безвъзмездната финансова помощ за проект: 50 000,00 лева;**

• **Максимален размер на безвъзмездната финансова помощ: 188 000,00 лева.**

Мерките, включени в СВОМР на МИГ „Струма - Симитли, Кресна и Струмяни“, които ще се финансират със средства по ОПИК 2014 – 2020 г., ще се изпълняват в съответствие с правилата за минимална помощ по смисъла на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis, публикуван в Официален вестник на ЕС L 352 от 24.12.2013 г.

Максималният размер на помощта по режим de minimis, за която се кандидатства, заедно с другите получени минимални помощи, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие[[1]](#footnote-1), което осъществява автомобилни товарни превози за чужда сметка за период от три финансови години.

Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:

• предприятието кандидат;

• предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент (ЕС) № 1407/2013;

• всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 1407/2013;

• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.

Праговете по режим de minimis не могат да бъдат заобикаляни чрез изкуствено разделяне на проекти със сходни характеристики и бенефициенти.

МИГ „Струма - Симитли, Кресна и Струмяни“ извършва проверка за спазването на праговете по режим de minimis, като изисква попълване на Декларацията за минимални помощи (по образец) и чрез проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България (ИСУН 2020).

**ВАЖНО:** Преди сключване на Административен договор за предоставяне на безвъзмездна финансова помощ, Управляващият орган на ОПИК извършва документална проверка на декларираните данни на етап кандидатстване от одобрените кандидати в Декларацията за минимални помощи, която се попълва отново.

## 10. Процент на съфинансиране:

Съфинансирането от Европейския фонд за регионално развитие (ЕФРР) по настоящата процедура е 85% , а националното съфинансиране е 15%.

Максималният интензитет на Безвъзмездната финансова помощ за финансиране на мярка 1.1.1 „Подкрепа за внедряване на иновации в предприятията“е **до 90 % от общата стойност на допустимите разходи по проекта** за всички допустими по процедурата категории предприятия**.**

Бюджетът по процедурата е превалутиран в съответствие с фиксинга на БНБ за едно евро – 1,95583 лева.

**ВАЖНО**: Кандидатът следва да заложи един и същ интензитет за всички разходи в проектното си предложение.

Общият размер на помощта de minimis не може да надхвърля праговете, посочени в т. 9 от Условията за кандидатстване.

За да се изчисли интензитетът на помощта, всички данни се представят в брутно изражение, преди приспадането на данъци и други такси. Помощите, които се предоставят на няколко части (т.е. когато кандидатът предвижда да ползва авансово и/или междинно/и плащане) се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта. Лихвеният процент, който се използва за сконтиране, е сконтовият процент, приложим към момента на предоставяне на помощта в съответствие с чл. 3, ал. 6 от Регламент (ЕС) № 1407/2013. *Интензитетът на безвъзмездната финансова помощ се изчислява чрез определяне на сконтираната стойност на помощта, изразена като процент от сконтираната стойност на допустимите разходи.*

Остатъкът от общите допустими разходи по проекта трябва да бъде съфинансиран чрез собствени средства на кандидата или със средства от външни източници, които средства изключват всякаква публична подкрепа.

## 11. Допустими кандидати

### 11.1. Критерии за допустимост на кандидатите

По настоящата процедура за подбор на проекти са допустими само кандидати, които отговарят на следните критерии:

**1.1.** Да имат седалище и адрес на управление на територията на действие на МИГ „Струма - Симитли, Кресна и Струмяни“ и осъществяват дейностите по проекта на територията на действие на МИГ „Струма - Симитли, Кресна и Струмяни“.

**ВАЖНО:** Клонове на юридически лица, регистрирани на територията на МИГ „Струма - Симитли, Кресна и Струмяни“, не могат да участват в процедури за подбор на проекти поради липсата на самостоятелна правосубектност.

**1.2.** Да са търговци по смисъла на Търговския закон или Закона за кооперациите.

**1.3.** Да отговарят на изискванията за малко или средно предприятие съгласно Закона за малките и средни предприятия (ЗМСП).

**ВАЖНО:** МИГ „Струма - Симитли, Кресна и Струмяни“ изисква от кандидатите да удостоверят на етап кандидатстване, че са малко или средно предприятие по смисъла на Закона за малките и средните предприятия (ЗМСП), като попълнят и представят към проектните предложения Декларация за обстоятелствата по чл. 3 и чл. 4 от ЗМСП по образец (Приложение IV към Условията за кандидатстване).

Преди сключване на Административен договор за предоставяне на безвъзмездна финансова помощ, Управляващият орган извършва документална проверка на декларираната от одобрените кандидати на етап кандидатстване категория на малко или средно предприятие. В случай че бъде установена погрешно декларирана категория, извън допустимите, ще бъде издадено Решение за отказ за предоставяне на безвъзмездна финансова помощ за съответния кандидат.

Със средства от ОПИК **не се допуска** финансиране на проекти, изпълнявани от микро предприятия в рамките на селски райони и от предприятия, които не са допустими съгласно демаркацията на ОПИК с други програми.

**1.4.** Кандидати могат да участват в процедурата за подбор на проекти и да получат безвъзмездна финансова помощ в случай че **не** попадат в забранителните режими на Регламент (ЕС) № 1407/2013 на Комисията от 18 декември 2013 г.

**1.5.** Кандидати могат да участват в процедурата за подбор на проекти и да получат безвъзмездна финансова помощ, в случай че **не** са недопустими кандидати съобразно демаркационната линия с други планове и програми, финансирани със средства на ЕС*.* За да удостоверят, че не попадат в забранителните режими на Регламент (ЕС) № 1407/2013 на Комисията от 18 декември 2013 г. и че не са недопустими кандидати съобразно демаркационната линия с други планове и програми, финансирани със средства на ЕС, кандидатите по настоящата процедура следва да предоставят актуално Удостоверение за код на основната икономическа дейност, издадено от Националния статистически институт въз основа на данни за последната приключена финансова година.

Кандидати, които имат приключена финансова година и са осъществявали дейност през тази година, но нямат реализирани приходи през нея, следва да предоставят Удостоверение/документ от НСИ, от което да е видно, че НСИ не може да определи код на основна икономическа дейност на кандидата на основа на наличната информация за последната приключила финансова година. По отношение на тези кандидати съответствието с изискването ще бъде проверявано съобразно кода на организацията по КИД, вписан в т. 2 от Формуляра за кандидатстване.

При несъответствие между информацията, посочена в Удостоверението/документа от НСИ и тази, посочена за код на организацията по КИД, вписан в т. 2 от Формуляра за кандидатстване, за релевантна ще се взима тази, посочена в Удостоверението/документа от НСИ, за което ще бъде извършвана служебна корекция на формуляра за кандидатстване при оценката на проектното предложение.

Допълнително, при определяне на допустимостта съгласно посочения критерий, кандидатите следва да се съобразят с изрично посочените в т. 11.2 недопустими сектори.

**ВАЖНО:** Съответствието с критерия ще бъде проследявано и на етап изпълнение - в края на периода включващ срока на изпълнение на проекта и първата приключена финансова година, следваща годината на приключване на проекта. В края на този период, Управляващият орган ще извършва служебна проверка на основа на данни, предоставени от НСИ дали основната икономическа дейност на бенефициента попада в допустимите по настоящата процедура сектори съгласно, посоченото от МИГ в Условията за кандидатстване. При несъответствие на кода на основна икономическа дейност с допустимите по процедурата сектори, получената безвъзмездна финансова помощ подлежи на възстановяване.

**1.6. По Приоритетна ос 1 „Технологично развитие и иновации“ и по настоящата процедура се подкрепя само внедряване от МСП на иновации, попадащи в една тематичните области на Иновационната стратегия за интелигентна специализация, подробно описани в Приложение XVI към Условията за кандидатстване.**

**1.7.** Допустими за подпомагане по настоящата процедура са съществуващи МСП, които:

•  *имат* минимум три приключени финансови години **(за проектните предложения подадени в рамките на първи краен срок - 2019 г., 2018 г. и 2017 г., а за проектните предложения подадени в рамките на втори краен срок - 2020 г., 2019 г. и 2018 г.)**.

В този случай предприятията трябва да са реализирали минимален размер на нетни приходи от продажби общо за последните 3 /три/ приключени финансови години **(за проектните предложения подадени в рамките на първи краен срок - 2019 г., 2018 г. и 2017 г., а за проектните предложения подадени в рамките на втори краен срок - 2020 г., 2019 г. и 2018 г.)** в зависимост от категорията на предприятието-кандидат, както следва:

|  |  |
| --- | --- |
| **Категория на предприятието** | **Нетни приходи от продажби** |
| Микро предприятие | ≥ 210 000 лева |
| Малко предприятие | ≥ 750 000 лева |
| Средно предприятие | ≥ 3 000 000 лева |

**ВАЖНО!** Кандидатът следва да предостави документи/информация в съответствие с приложимото законодателство за три приключени финансови години. За кандидатите по процедура за подбор на проектни предложения с няколко крайни срок за кандидатстване трите приключени финансови години са:

1. За проектните предложения подадени в рамките на първи краен срок - 2019 г., 2018 г. и 2017 г.;
2. За проектните предложения подадени в рамките на втори краен срок - 2020 г., 2019 г. и 2018 г.

### 11.2 Критерии за недопустимост на кандидатите

При подготовка на проектното си предложение по настоящата процедура всеки кандидат следва да следи спазването на критериите за недопустимост, като следва да се има предвид, че посочените критерии за недопустимост се прилагат кумулативно с критериите за допустимост, изрично посочени в т. 11.1 от Условията за кандидатстване.

**1. Потенциалните кандидати *не могат* да участват в процедурата за подбор на проекти и да получат безвъзмездна финансова помощ, в случай че:**

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 т Данъчно-осигурителния процесуален кодекс и лихвите по тях, към държавата или към общината по седалището на УО и на кандидата, или аналогични задължения, съгласно законодателството на държавата, в която кандидатът или участникът е установен, доказани с влязъл в сила акт на компетентен орган и не е допуснато разсрочване, отсрочване и обезпечение на задълженията или размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година или е повече от 50 000 лв.;

л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да:

1) повлияят на вземането на решение от страна на МИГ/УО, свързано с отстраняването, подбора или възлагането, включително чрез предоставяне на невярна или заблуждаваща информация,

или

2) получат информация, която може да им даде неоснователно предимство в процедурата за предоставяне на безвъзмездна финансова помощ.

н) лицата, които представляват кандидата, са осъждани с влязла в сила присъда и не са реабилитирани за:

1) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2) престъпление, аналогично на тези по горната хипотеза, в друга държава членка или трета страна.

o) лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от Закона за обществени поръчки (ЗОП);

р) е установено, че:

1) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

2) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

**ВАЖНО:** Декларацията по чл. 25, ал. 2 от ЗУСЕСИФ и чл. 7 от ПМС 162/2016 г. следва да бъде попълнена и подписана от всички лица с право да представляват кандидата (независимо от това дали заедно и/или поотделно, и/или по друг начин).

**Не могат да участват** в процедура и да получат безвъзмездна финансова помощ кандидати, за които е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

**2. С цел избягване на припокриването на интервенциите между Оперативна програма „Иновации и конкурентоспособност” 2014-2020 и Програмата за развитие на селските райони 2014-2020, подкрепа по процедура за подбор на проекти по избрани мярка 1.1.1 „Подкрепа за внедряване на иновации в предприятията“ към стратегия за ВОМР по приоритетна ос 1 "Технологично развитие и иновации", обявена от МИГ „Струма - Симитли, Кресна и Струмяни“, не могат да получават кандидати, които са:**

• микро предприятия по смисъла на чл. 3-4 от Закона за малките и средните предприятия, които имат седалище или клон със седалище на територията на селски район, съгласно определението в т. 8.1. Описание на общите условия от Програмата за развитие на селските райони за периода 2014 – 2020 г. **и** са заявили за подпомагане дейности по проекта, които ще се осъществяват в община на територията на селските райони в Република България, съгласно Списък на общините в обхвата на селските райони на Република България.

• предприятия, кандидатстващи за финансиране на дейности за преработка и/или маркетинг на горски продукти.

• микро предприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за функциониране на Европейския съюз, или с производството на памук, в случай че тези инвестиции се осъществяват на територията на селските райони съгласно определението[[2]](#footnote-2) в т. 8.1 Описание на общите условия от Програмата за развитие на селските райони за периода 2014 – 2020 г. Списък на общините в обхвата на селските райони на Република България е даден в ПМС № 161/04.07.2016.

• малки и средни предприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за функциониране на Европейския съюз, или с производството на памук, с изключение на хляб, тестени и сладкарски изделия, в случай че тези инвестиции се осъществяват на територията на селските райони съгласно определението в т. 8.1. Описание на общите условия от Програмата за развитие на селските райони за периода 2014–2020 г. и Списък на общините в обхвата на селските райони на Република България съгласно ПМС № 161/04.07.2016.

• предприятия, извършващи основната си икономическа дейност или кандидатстващи за финансиране на дейности, които съгласно КИД 2008 попадат в Сектор С - код на икономическа дейност 10 „Производство на хранителни продукти” и код 11 „Производство на напитки”, както следва:

- 10.1 „Производство и преработка на месо; производство на месни продукти, без готови ястия”;

- 10.2. „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4. „Производство на растителни и животински масла и мазнини”;

- 10.5. „Производство на мляко и млечни продукти”;

- 10.6. „Производство на мелничарски продукти, нишесте и нишестени продукти”;

- 10.81. „Производство на захар”;

- 10.83. „Преработка на кафе и чай”;

- 10.84. „Производство на хранителни подправки и овкусители“;

- 10.91. „Производство на готови храни за животни”;

- 11.02. „Производство на вина от грозде”;

- 11.03. „Производство на други ферментирали напитки”;

- 11.06. „Производство на малц”.

**3. Потенциалните кандидати *не могат* да участват в процедура и да получат безвъзмездна финансова помощ, в случай че попадат в забранителните режими на Регламент на Комисията (ЕС) № 1407/2013 и по-конкретно, ако:**

**А. Тяхната основна дейност или дейността, за която кандидатстват се отнася до :**

**•** сектора на рибарството и аквакултурите, обхванати от Регламент (ЕО) № 1379/2013;

• сектора на първичното производство на селскостопански продукти;

• сектора на преработката и търговията със селскостопански продукти, в следните случаи:

 - когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или

 - когато помощта е свързана със задължението да бъде прехвърлена частично или изцяло на първичните производители.

**Б. Финансирането представлява:**

**•** помощи за дейности, свързани с износ за трети държави или държави членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

• помощ, поставена в зависимост от преференциално използване на национални продукти спрямо вносни такива;

• помощ, която ще се използва за придобиването на товарни автомобили от предприятия, които осъществяват сухопътни товарни превози за чужда сметка или срещу възнаграждение.

**ВАЖНО:** МИГ „Струма - Симитли, Кресна и Струмяни“извършва проверка на горните изисквания, като изиска от кандидатите да представят към проектните предложения актуално Удостоверение от Националния статистически институт (НСИ) относно кода на основната икономическа дейност на кандидата на основа на данни за последната приключила финансова година.

**ВАЖНО:** За целите на коректното прилагане на недопустимостта на кандидатите се отчитат определенията по смисъла на чл. 2, т.1 от Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.

## 12. Допустими партньори (ако е приложимо)

Допустими за финансиране по ОПИК чрез подхода ВОМР са проекти, изпълнявани от кандидати малки и средни предприятия, които участват индивидуално, а не съвместно с партньорски и/или други организации.

## 13. Дейности, допустими за финансиране

## 13.1. Допустими дейности

Проектните предложения по настоящата процедура следва да съответстват на принципа на ефективност и ефикасност, като допустимите дейности следва да съответстват на целите на Оперативната програма и да водят до постигане на специфичната цел и резултати на Инвестиционен приоритет 1.1 „Технологично развитие и иновации“ от Приоритетна ос 1 на ОПИК, при най-адекватното съотношение между очакваните разходи и ползи.

**Всички дейности, включени в проектно предложение, следва да са пряко свързани с изпълнението на проекта**.

**I. ДОПУСТИМИ ДЕЙНОСТИ**

**1.**Придобиване на ново оборудване, необходимо за внедряване в производството на иновативната продуктова и/или производствена иновация.

**2.**Придобиване на права на интелектуална собственост върху иновациите, които ще бъдат подкрепяни по процедурата.

**3.**Придобиване/разработване на специализиран софтуер, необходим за внедряването на иновативната продуктова и/или производствена иновация.

**4.**Консултантски и помощни услуги в подкрепа на иновациите.

***Забележка:*** Консултантските услуги в подкрепа на иновациите може да включват: консултиране, подпомагане и обучение в областта на трансфера на знания; придобиването, защитата и експлоатацията на нематериални активи; използването на стандарти и на правила, които ги уреждат; „помощни услуги в подкрепа на иновациите“ означава осигуряване на бази данни, библиотеки, пазарни проучвания, лаборатории, етикети за качество, изпитване и сертифициране с цел разработване на по-ефективни продукти, процеси или услуги.

**Консултантски услуги в подкрепа на иновациите включват*:***

***-* консултиране, подпомагане и обучение в областта на трансфера на знания**, като например: консултантски услуги във връзка с осъществяване на трансфера на знания, генериран по проекта, подпомагане на внедряването в производство на придобитите в рамките на проекта права по интелектуална собственост, обучения във връзка с осъществяване на трансфер на знания;

***-* консултиране, подпомагане и обучение в областта на придобиването, защитата и експлоатацията на нематериални активи**, като например: услуги, свързани със защита на интелектуална собственост на национално и международно равнище върху внедряваните по проекта иновативни продукти/процеси, вкл. проучвания, извършени от Патентно ведомство или правоспособен представител по индустриална собственост; превод и други дейности, извършени с цел придобиване на права в други страни; подготовка на заявка за патент, за регистрация на полезен модел на национално и международно равнище; услуги, свързани с получаване на защитен документ; услуги, свързани с експлоатацията на патент, полезен модел.

Горепосочените дейности са допустими, в случай че са свързани с права по интелектуална собственост за иновации, които се подкрепят по проекта (вкл. придобити в рамките на проекта). Допустимите консултантски и юридически услуги не включват непредвидени разходи, възникнали по време на изпълнение на проекта и разходи, свързани със съдебни спорове по отношение на внедрявания иновативен продукт (стока или услуга) или процес.

- **консултиране, подпомагане и обучение в областта на използването на стандарти и на правилата, които ги уреждат**, като например: предоставяне на професионални съвети и консултации относно приложимите за иновативния продукт (стока или услуга) или процес директиви, регламенти, стандарти, включително услуги, пряко свързани с постигане на съответствие на продукти с европейски/международни стандарти.

**Помощните услуги в подкрепа на иновациите включват*:***

**ВАЖНО**: Посочените примери за услуги в подкрепа на иновациите имат за цел да ориентират кандидатите за възможните типове услуги, като не представляват изчерпателен списък на допустимите услуги в подкрепа на иновациите.

- **осигуряване на бази данни с цел разработване на по-ефективни продукти, процеси или услуги**, като например: осигуряване на достъп до бази данни, които да бъдат използвани във връзка с подобряването на внедрявания по проекта продукт (стока или услуга) или процес;

- **осигуряване на библиотеки с цел разработване на по-ефективни продукти, процеси или услуги**, като например: осигуряване на достъп до библиотеки, които да бъдат използвани във връзка с подобряването на внедрявания по проекта продукт (стока или услуга) или процес;

**ВАЖНО**: Дейностите за осигуряване на бази данни и библиотеки са допустими само за периода на изпълнение на проекта.

- **осигуряване на пазарни проучвания с цел разработване на по-ефективни продукти, процеси или услуги**, като например: услуги за провеждане на пазарни анализи и проучвания на пазара, които да допринесат за успешната пазарна реализация на внедряваната по проекта иновация;

- **осигуряване на лаборатории с цел разработване на по-ефективни продукти, процеси или услуги**, като например: услуги за провеждане на изследвания, измервания и изпитвания;

- **осигуряване на етикети за качество с цел разработване на по-ефективни продукти, процеси или услуги**, като например: услуги за придобиване на етикети за качество за внедряваната по проекта иновация;

- **изпитване и сертифициране с цел разработване на по-ефективни продукти, процеси или услуги**, като например: изпитване и сертификация на иновативния продукт (стока или услуга) или процес, респективно получаване на продуктово съответствие за иновативния продукт, в съответствие с приложимите стандарти.

Посочените дейности следва да са в съответствие с хоризонталните политики на ЕС, посочени в т. 17 от Насоките за кандидатстване. Съответствието с посочените хоризонтални политики ще бъде проследявано както на етап оценка на проектните предложения, така и на етап изпълнение на проектите.

**ВАЖНО**! Включването на дейности само за консултантски и помощни услуги в проектното предложение, подавано по настоящата процедура е НЕДОПУСТИМО. Кандидатите за безвъзмездна финансова помощ **могат да представят** проектни предложения по настоящата процедура, включващи **комбинация от „Инвестиции” (дейности по т. 1-3 от т. I) и „Услуги” (дейности по т. 4 от т. I), като включването на „Инвестиции” (дейности по т. 1-3 от т. I) е ЗАДЪЛЖИТЕЛНО. Включването само на дейности „Услуги” (дейности по т. 4 от т. I) е НЕДОПУСТИМО**.

**5.** Дейности за информиране и публичност.

Пълният набор от мерки за информиране и публичност (визуализация), които бенефициентите трябва да прилагат при изпълнение на проекти финансирани от ЕСИФ, се съдържа в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган:

<http://opic.bg/informatsiya-i-publichnost/grafichni-iziskvaniya>

**ВАЖНО:** Включването само на дейности за информиране и публичност в проектното предложение, подавано по настоящата процедура е НЕДОПУСТИМО.

Дейностите на настоящата процедура следва да се изпълняват при условията и спазване на праговете за помощ „de minimis― съгласно Регламент (ЕС) № 1407/2013.

**ВАЖНО:** При описание на дейностите във Формуляра за кандидатстване, сформирането на екип по проекта, провеждането на процедура за избор на изпълнител, изборът на изпълнител, доставката на закупеното по проекта оборудване и т.н. не следва да са обособени като отделни дейности, а да са част от описанието/методологията за изпълнение на посочените по-горе дейности.

Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

**II. ДОПУСТИМИ ПРОЕКТИ**

**Допустими проекти по настоящата процедура са:**

***1. Изпълнението на проектите следва да води до внедряване на продуктова и/или производствена иновация, попадаща в обхвата на изброените по-долу приоритетни направления на тематичните области на Иновационната стратегия за интелигента специализация (ИСИС):***

• **ИКТ и информатика:**

**−** производства, включително Fabless, особено на създадени в България продукти, устройства и системи;

− ИКТ подходи в машиностроене, медицина и творчески индустрии (във връзка с другите три тематични области), вкл. дигитализация на културно-историческо наследство, развлекателни и образователни игри, теле-медицина и теле-грижа и „имбедид” софтуер;

− 3D дигитализация, визуализация и прототипиране;

− Big Data, Grid and Cloud Technologies;

− безжични сензорни мрежи и безжична комуникация/управление;

− езикови технологии;

− уеб, хибридни и „native“ приложения, уеб базирани приложения за създаване и експлоатиране на нови услуги и продукти;

− използване на нови възможности във връзка с аутсорсинг и ИКТ-базирани услуги и системи.

• **Мехатроника и чисти технологии:**

− производство на базови елементи, детайли, възли и оборудване, вграждани като част от мехатронен агрегат или самостоятелно съставляващи такъв агрегат;

− машиностроене и уредостроене, вкл. части, компоненти и системи, с акцент върху транспорта и енергетиката;

− инженеринг, реинженеринг и продължаване на жизнения цикъл на индустриални машини, уреди и системи;

− системи за автоматизирано и софтуерно подпомагано управление с приложение в производството;

− вграждане на ВЕИ в роботизирани системи с изкуствен интелект;

− създаване на съвременни информационни комплекси за автономни енергийни системи;

− роботика и автоматизация на процеси, в т.ч. 3-D моделиране на роботизирани автоматизирани системи;

− проектиране и производство на високо-технологични продукти и/или участие в над-национална производствена верига, вкл. в аеро-космическата индустрия;

− био-мехатроника;

− интелигентни системи и уреди, „интелигентни домове“ – „интелигентни градове“;

− чисти технологии с акцент върху транспорта и енергетиката (съхранение, спестяване и ефективно разпределение на енергия, електрически превозни средства и еко-мобилност, водород-базирани модели и технологии, безотпадни технологии, технологии и методи за включване на отпадъчни продукти и материали от производства в други производства).

• **Индустрия за здравословен живот и биотехнологии[[3]](#footnote-3):**

− методи за чисто производство, съхранение, преработка и достигане до крайния потребител на специфични български съставки, средства и продукти (вкл. кисело мляко, мед и пчелни продукти, хляб, вино, млечни и месни продукти, етерични масла, бира, билки и билкови продукти, козметични средства и продукти);

− производство на специализирани храни и напитки (бебешки и детски, „космически“ храни);

− производство на инструменти, оборудване, консумативи за медицинска и дентална диагностика и терапия и/или участие в над-национална производствена верига;

− персонална медицина, диагностика и индивидуална терапия, лечебни и лекарствени форми и средства;− медицински и лечебен туризъм с акцент върху възможностите за персонализация (немасов, а персонален туризъм);

− нано-технологии в услуга на медицината;

− био-технологии с пряко приложение за здравословен начин на живот;

− „сини“ технологии и приложение на нови методи и технологии в устойчивото ползване на речни и морски ресурси;

− производство на инсталации за добиване на екологично чиста електроенергия и промишлена вода;

− зелена икономика - биобазирана икономика (според обхвата на дефиницията за „Иновации за устойчив растеж: Биоикономика за Европа“). Биобазирани продукти са „продукти, които са изцяло или частично получени от материали от биологичен произход, с изключение на материали, вградени в геоложки формации и/или фосилизирани.

• **Нови технологии в креативните и рекреативните индустрии:**

− културните и творческите индустрии (според дефиниция на ЕК: архитектура, архивно дело и библиотекарство, артистични занаятчийство, аудио-визуални форми (филми, ТВ, видео игри и мултимедия), културно наследство, дизайн, вкл. моден дизайн, фестивали, музика, сценични и визуални изкуства, издателска дейност, радио;

− компютърни и мобилни приложения и игри с образователен, маркетинг и/или развлекателен характер;

− алтернативен (селски, еко-, културен и фестивален) и екстремен туризъм и спорт (за стимулиране на несезонен, немасов, а постоянен нишов туризъм);

− производство на стоки и съоръжения с пряко приложение в тези сфери (напр. национални (регионални) носии, велосипеди, стени за катерене и др. стоки за алтернативни и екстремни спортове, костюми, декори, материали за исторически възстановки, специализирана екипировка и оборудване, печатни издания).

***2. Допустими за финансиране са проекти, които са насочени към внедряване (собствена разработка или на база права по интелектуална собственост, придобити от трети лица) на продуктова и/или производствена иновация.***

Съгласно Наръчника от Осло (Manuel d’Oslo 3e édition © OECD/EUROPEAN COMMUNITIES 2005) иновация е въвеждане в употреба на някакъв нов или значително подобрен продукт (стока или услуга) или производствен процес, на нов метод за маркетинг или на нов организационен метод в търговската практика, организацията на работните места или външните връзки, които създават пазарни предимства и при това повишават конкурентоспособността на фирмите.

**Съгласно посочената дефиниция**:

• Продуктова (стока или услуга) иновация е внедряване на стока или услуга, която е нова или значително подобрена по отношение на нейните свойства или начини на използване. Това включва и значителните подобрения в техническите характеристики, компонентите и материалите, вграден софтуер, степента на удобството при ползване или в някакви други функционални характеристики;

• Производствена (процесна) иновация е внедряване на нов или значително подобрен начин на производство или доставка на продукта. Тук влизат значителни изменения в технологиите, производственото оборудване и/или софтуера.

***3. Проектите са в съответствие с хоризонталните политики съгласно чл. 7 и чл. 8 на Регламент (ЕС) № 1303/2013 на Европейския парламент и на Съвета.***

***4. По процедурата няма да се приемат за иновации:***

• незначителни изменения или подобрения;

• рутинни модернизации;

• редовни сезонни изменения в асортимента;

• следствия от приспособяване към изискванията на отделния клиент, които не водят до съществени отлики от продукцията, произведена за останалите клиенти;

• проста препродажба;

• увеличаване на производствения капацитет или капацитета за предоставяне на услуги чрез добавяне на производствени или логистични системи, които са много сходни с вече използваните.

**ВАЖНО:** При внедряването на иновативните продукти (стоки или услуги) или процеси не трябва да се нарушават чужди права върху интелектуална собственост. Ненарушаването на чужди права върху интелектуална собственост се декларира с Декларация за ненарушаване на чужди права върху интелектуална собственост, попълнена от кандидатите по образец (Приложение VIII към Условията за кандидатстване). В случай на одобрение на проекта, Декларацията за ненарушаване на чужди права върху интелектуална собственост става неразделна част от договора за предоставяне на безвъзмездна финансова помощ.

В случай че по време на или след изпълнението на проекта възникне съдебен спор, касаещ правата върху интелектуална собственост върху продукта (стоката или услугата)/процеса, внедряван чрез проект по настоящата процедура за подбор на проекти, то всички съдебни и произтичащи от съдебния спор разходи се поемат от съответния бенефициент. В случай че съдебният спор приключи с влязло в сила съдебно решение за нарушаване на право върху интелектуална собственост от страна на бенефициента, то той е длъжен да възстанови предоставените по настоящата процедура средства със съответната законна лихва.

**ВАЖНО:** В случай че кандидатът предвижда придобиване на правата на интелектуална собственост върху предложената за внедряване иновация в рамките на проекта, при подаването на проектното предложение е необходимо да бъде предоставен сключен договор за прехвърляне на права по интелектуална собственост, удостоверяващ, че за внедряването на определен продукт (стока или услуга)/процес, кандидатът ще придобие от трето лице чрез закупуване или по друг законосъобразен начин права по интелектуална собственост в рамките на проекта. Придобиването на правата по интелектуална собственост в рамките на срока на изпълнение на проекта е изрично условие за признаване допустимостта на всички разходи, свързани с изпълнението на проекта. В случай че кандидатът не придобие правата по интелектуална собственост в рамките на срока за изпълнение на проекта съгласно договора за предоставяне на безвъзмездна финансова помощ, бенефициентът следва да възстанови предоставените му от Управляващия орган средства със съответната законова лихва.

**ВАЖНО:** В случай че на етап кандидатстване кандидатът е представил заявка за патент/полезен модел/промишлен дизайн, придобиването на патент за изобретение, свидетелство за регистрация на полезен модел, свидетелство за регистрация на промишлен дизайн по отношение на представената заявка следва да бъде осъществено в рамките на **срок от 3 години след приключването на проекта**. Придобиването на защитен документ по отношението на представената заявка е изрично условие за признаване допустимостта на всички разходи, свързани с изпълнението на проекта. В случай че не придобие патент за изобретение, свидетелство за регистрация на полезен модел или свидетелство за регистрация на промишлен дизайн в рамките на срок от 3 години след приключването на проекта, бенефициентът следва да възстанови предоставените му от Управляващия орган средства със съответната законова лихва.

**5. *Проектът следва да бъде технически осъществим***.

***6. Дейностите по процедурата следва да се изпълняват на територията на*** ***МИГ „Струма - Симитли, Кресна и Струмяни“****.*

Когато проектното предложение се подава по настоящата процедура, следва в наименованието му да фигурира текста: „ВНЕДРЯВАНЕ НА ИНОВАЦИЯ“. Например, наименование на проекта: „*Внедряване на иновация – Х продукт от У кандидат“*  или еквивалент.

### 13.2. Недопустими дейности

**Недопустими по настоящата процедура са следните видове дейности:**

• дейности, чието изпълнение е стартирало преди подаване на проектното предложение;

• дейности, извършени след изтичане на крайния срок за изпълнение на дейностите по проекта;

• дейности, които вече са финансирани от други публични източници;

• закупуване на дълготрайни активи втора употреба и на дълготрайни активи, които не са заведени за първи път от получателя на помощта;

• закупуване на дълготрайни материални активи и дълготрайни нематериални активи, които не са пряко свързани с постигане на целите на проекта;

• закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части);

• закупуване на компютърно оборудване и софтуер за административни нужди на предприятието (вкл. софтуерни системи за управление – ERP, CRM и други подобни системи и модули към тях);

• закупуване или наемане на транспортни средства и съоръжения;

• придобиването на товарни автомобили за сухопътен транспорт;

• всички дейности, които не са сред посочените като допустими;

• всякакви дейности от търговски характер, генериращи печалба за кандидата;

• дейности, извършени в нарушение на правилата за държавни помощи;

• одит на проекта;

• участие в семинари, работни срещи, изложения;

• консултантски, юридически и счетоводни услуги от общ характер (различни от описаните в т.13.1 от Насоките);

• консултантски услуги за разработване на проектното предложение;

• дейности за строително-монтажни работи (СМР);

• изработване на общи пазарни анализи, проучвания, маркетингови планове, които не са свързани с реализирането на предприемаческата идея;

• реклама на новите технологии, процеси, продукти/услуги – включително и не само публикуване на обяви в периодични издания, изработка и излъчване на рекламни спотове (радио и телевизионни) и др., различни от тези, които бенефициентите могат да прилагат при изпълнение на проекти, финансирани от ЕСИФ и посочени в „Единния наръчник на бенефициента за прилагане на правилата за информация и комуникация" 2014-2020;

• други дейности извън обхвата на допустимите дейности и непопадащи в приложното поле на Постановление № 189 на Министерския съвет от 05.08.2016 г. за определяне на национални правила за допустимост на разходите по програмите, съфинансирани от Европейския фонд за регионално развитие, Европейските структурни и инвестиционни фондове, за програмния период 2014 – 2020 г. (ПМС 189/2016), и обхвата на Регламент (ЕС) № 1301/2013 на Европейския парламент и на Съвета от 17 декември 2013 година относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006 (Регламент (ЕС) № 1301/2013).

Разходи за финансиране на недопустими дейности няма да бъдат възстановявани от ОПИК.

**ВАЖНО**! За целите на коректното прилагане на недопустимостта на проектите и дейностите се отчитат определенията по смисъла на чл. 2, т.1 от Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.

## 14. Категории разходи, допустими за финансиране:

При предоставяне на безвъзмездна финансова помощ ще бъдат взети под внимание само „допустимите разходи‖, описани във Формуляра за кандидатстване. Бюджетът представлява както предварителна оценка на очакваните разходи, така и максимален размер на допустимите разходи. По време на оценката на проектните предложения е възможно да бъдат установени обстоятелства, които да налагат промяна в бюджета. Възможните изменения на бюджета не могат да доведат до увеличаване на сумата на исканата безвъзмездна помощ.

**ВАЖНО:** Във връзка със спазването на принципа за недопускане под никаква форма на реализиране на печалба от безвъзмездните финансови средства, печалбата подлежи на възстановяване[[4]](#footnote-4). Съгласно чл. 192, § 2 от Регламент (ЕС) № 1046/2018 „Печалбата се определя като излишък, изчислен при плащането на окончателното салдо, на приходите спрямо допустимите разходи на действието или работната програма, при което приходите се ограничават до безвъзмездните средства от Съюза и постъпленията от това действие или работна програма. При безвъзмездни средства за оперативни разходи сумите, предвидени за натрупване на резерви, не се вземат предвид при проверката на спазването на принципа на забрана за извличане на печалба.“

Разходите, допустими за финансиране, трябва да отговарят на разпоредбите на:

- Регламент (ЕС) № 1301/2013 на Европейския парламент и Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006;

- Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;

- Закон за управление на средствата от Европейските структурни и инвестиционни фондове (ЗУСЕСИФ);

- Постановление № 189 от 28 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 г.;

- Законови и подзаконови нормативни актове от приложимото право на Европейския съюз и българското законодателство.

Съгласно чл. 57, ал. 1 от ЗУСЕСИФ разходите се считат за допустими, ако са налице едновременно следните условия:

1. разходите са за дейности, съответстващи на критериите за подбор на операции и се извършват от допустими бенефициенти съгласно съответната програма по чл. 3, ал. 2;

2. разходите попадат в документите по чл. 26, ал. 1 и в одобрения проект категории разходи;

3. разходите са за реално доставени продукти, извършени услуги и строителни дейности;

4. разходите са извършени законосъобразно съгласно приложимото право на Европейския съюз и българското законодателство;

5. разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система;

6. за направените разходи е налична одитна следа съгласно минималните изисквания на чл. 25 от Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ, L 138/5 от 13 май 2014 г.) и са спазени изискванията за съхраняване на документите съгласно чл. 140 от Регламент (ЕС) № 1303/2013;

7. разходите са съобразени с приложимите правила за предоставяне на държавни помощи.

За разходите, за които в нормативната уредба са предвидени ограничения в размера им, допустими за финансиране е частта от разхода, до размера на ограниченията. При подготовката на всяко проектно предложение, кандидатът следва да има предвид, че процентните ограничения се налагат върху реално извършените, разплатени, верифицирани и сертифицирани допустими разходи и се приравняват при окончателното плащане.

### 14.1. Условия за допустимост на разходите

**Разходите, които бенефициентите включват в проектните си предложения, подавани по настоящата процедура, са допустими при следните общи условия:**

**1.** Да са необходими за изпълнението на проекта и да отговарят на *принципите за добро финансово управление* - икономичност, ефикасност и ефективност на вложените средства.

Разход, който не е обоснован, ще бъде премахнат от бюджета на проекта служебно от Комисията за подбор.

**ВАЖНО:** С цел определяне на реалистичността на предвидените разходи за закупуване на активи, кандидатът следва да приложи към Формуляра за кандидатстване две оферти за всяка отделна инвестиция в активи (ДМА и ДНА) с предложена цена. В случаите на придобиване на софтуер се представят две оферти, като съдържанието на офертите следва задължително да включва описание на обхвата и основните модули на актива. Не следва да бъдат представяни оферти от лица и/или предприятия, пряко или косвено свързани както по между си, така и с кандидата по смисъла на § 1 от Допълнителните разпоредби на Търговския закон и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 1046/2018.

При хипотеза на придобиване на патент, полезен модел, ноу-хау или лицензия за такива, кандидатът може да представи само една оферта.

В случаите, когато кандидатът (и след допълнително изискване) не е представил в изискуемия вид посочените документи, съответният разход ще бъде премахнат от бюджета на проекта служебно от Комисията за подбор. За да удостоверят, че представените от тях оферти за дълготрайни активи отговарят на изискването да не са от лица и/или предприятия, пряко или косвено са свързани както по между си, така и с кандидата по смисъла на § 1 от Допълнителните разпоредби на Търговския закон и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 1046/2018 кандидатите по процедурата следва да декларират обстоятелството в Декларацията, че кандидатът е запознат с условията за кандидатстване и условията за изпълнение.

Горепосочените документи са индикативни и служат за оценка на реалистичността на заложените в бюджета на проектното предложение разходи за съответните активи. Кандидатите следва да посочат минимални технически и/или функционални характеристики на предвидените за закупуване активи, без да указват марки, модели и други конкретни технически спецификации, които насочват към определени производители, марки и модели.

В случаите, когато кандидатът предвижда закупуване на цялостна линия за производство (технологична линия за производство), състояща се от няколко компонента (машини/съоръжения/оборудване), следва да се посочат видовете и броя на компонентите на линията, както и минимални технически и/или функционални характеристики на всеки компонент по отделно.

В случаите, когато кандидатът не е посочил минимални технически и/или функционални характеристики на предвидените за закупуване активи или те не съответстват на посочените в офертите, съответният разход ще бъде премахнат от бюджета на проекта служебно от Комисията за подбор.

В случаите, когато Комисията за подбор премахне всички разходи от бюджета на проекта, поради непредставяне на оферта, недопустими разходи или непосочване или несъответствие с минимални технически и/или функционални характеристики, проектното предложение се отхвърля.

Проектното предложение се отхвърля и в случаите, когато Комисията за подбор премахне всички разходи, с изключение на разходите за възнаграждения (вкл. здравни и осигурителни вноски за сметка на работодателя) на квалифициран персонал.

Заложените разходи следва да съответстват на представените пазарни цени. При проверка на съответствието на цени в чуждестранна валута, ще се взима предвид курсът на БНБ към датата на обявяване на процедурата. Оценката на допустимостта на разходите за дълготрайни материални и нематериални активи, посочени в бюджета на проектните предложения ще бъде извършвана съгласно стойностния праг на същественост за дълготрайните материални и нематериални активи, определен в чл. 50 и чл. 51 от Закона за корпоративно и подоходно облагане или съгласно счетоводната политика на предприятието-кандидат. В случай че в резултат на извършването на даден разход ще бъдат осъществени допустима и недопустима дейност или дейност, която се осъществява в недопустими сектори, то този разход ще бъде изцяло премахнат от бюджета на съответното проектно предложение.

**2.** Да бъдат *извършени след датата на подаване на проектното предложение и до изтичане на крайния срок*, определен за представяне на финалния отчет за изпълнение на дейностите по проекта.

**ВАЖНО:** Разходооправдателните документи следва да бъдат издадени в периода на допустимост на разходите по процедурата - след датата на подаване на проектното предложение и до изтичане на крайния срок, определен за предаване на междинния/финален отчет.

**3.** За разходите да е *налична адекватна одитна следа*, включително да са спазени изискванията за съхраняване на документите по чл. 140 от Регламент (ЕС) № 1303/2013.

**4.** Да са *действително платени* (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

**5.** Да са отразени в счетоводната документация на бенефициента чрез *отделни счетоводни аналитични сметки или в отделна счетоводна система.*

**6.** Да могат да се установят и проверят, да бъдат подкрепени от *оригинални разходо-оправдателни документи.*

**7.** Да са за дейности, определени и извършени под отговорността на МИГ „Струма – Симитли, Кресна и Струмяни“, Управляващия орган и съгласно критериите за подбор на операции, одобрени от Комитета за наблюдение.

**8.** Да са *за реално доставени* продукти и извършени услуги.

Бюджетът (т. 5 от Формуляра за кандидатстване) трябва да отразява допустимите разходи, които са свързани с изпълнението на проекта.

**9.** Да са *в съответствие с категориите разходи*, включени в Административния договор за предоставяне на безвъзмездна помощ.

**ВАЖНО:** Данък върху добавената стойност **е** недопустим разход за даден проект, освен в случаите на данък върху добавената стойност, който не е възстановим съгласно националното законодателство. Недопустимите разходи за възстановим ДДС няма да се считат за собствено съфинансиране от страна на бенефициента.

Бюджетът (т. 5 от Формуляра за кандидатстване) трябва да отразява допустимите разходи, които са свързани с изпълнението на проекта.

**ВАЖНО:** Относно третирането на ДДС по процедурите за подбор на проекти МИГ прилага Указанията на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 в приложенията към Условията за изпълнение за всяка процедура за подбор на проекти (ДНФ № 3/23.12.2016 на Министерство на финансите относно третиране на ДДС).

### 14.2. Допустими разходи

Допустимите разходи по настоящата процедура не трябва да противоречат на правилата, описани в Регламент (ЕС) № 1301/2013 на Европейския парламент и Съвета относно Европейския фонд за регионално развитие и специални разпоредби по отношение на целта„Инвестиции за растеж и работни места“, и за отмяна на Регламент (ЕО) № 1080/2006, Регламент (ЕС) № 1303/2013 на Европейския парламент и Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета и ПМС № 119/2014 за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансовата рамка 2014-2020 г.

**Допустими по процедурата са следните видове разходи:**

**1.** Разходи за придобиване на машини, съоръжения и оборудване, представляващи дълготрайни материални активи, необходими за изпълнението на дейностите по проекта;

**2.** Разходи за придобиване на дълготрайни нематериални активи (вкл. разходи за разработване на софтуер), необходими за изпълнението на дейностите по проекта.

**3.** Разходи за консултантски и помощни услуги в подкрепа на иновациите - *не следва да надвишават 30% от общо допустимите разходи по проекта.*

**Разходите за консултантски услуги в подкрепа на иновациите** следва да са свързани с иновацията, която се подкрепя по проекта. Включването на услуги от общ характер е недопустимо. Разходите включват:

**- разходи за консултиране, подпомагане и обучение в областта на придобиването, защитата и експлоатацията на нематериални активи:** разходи за такси за услуги, извършвани от Патентно ведомство (с изключение на такси за подаване на заявка за патент/полезен модел/промишлен дизайн); разходи за външни услуги (договори за възлагане, граждански договори), свързани със защита на интелектуална собственост на национално и международно равнище върху внедряваните по проекта иновативни продукти/процеси, вкл. проучвания, извършени от правоспособен представител по индустриална/интелектуална собственост; превод и други дейности, извършени с цел придобиване на права в други страни; подготовка на заявка за патент, за регистрация на полезен модел на национално и международно равнище; услуги, свързани с получаване на защитен документ; услуги, свързани с експлоатацията на патент, полезен модел и др.; разходи за участия в обучения (вкл. такси за обучения, разходи за командировки в страната (пътни, дневни и квартирни)).

Горепосочените разходи са допустими, в случай че са свързани с права по интелектуална собственост за иновации, които се подкрепят по проекта (вкл. придобити в рамките на проекта). Допустимите разходи не включват непредвидени разходи, възникнали по време на изпълнение на проекта и разходи, свързани със съдебни спорове по отношение на внедрявания иновативен продукт (стока или услуга) или процес.

**- разходи за консултиране, подпомагане и обучение в областта на използването на стандарти и на правилата, които ги уреждат, като например:** разходи за външни консултантски услуги (договори за възлагане/граждански договори); разходи за обучения (вкл. такси за обучения, разходи за командировки в страната (пътни, дневни и квартирни)).

**ВАЖНО:** Разходите за обучение са допустими само за лицата, които са посочени в т. 9 „Екип“ от Формуляра за кандидатстване; разходите за командировки са допустими до размерите, определени в Наредбата за командировките в страната.

**Разходи за помощните услуги в подкрепа на внедряването на иновации включват:**

**- разходи за осигуряване на бази данни с цел разработване на по-ефективни продукти, процеси или услуги, като например:** разходи за такси за достъп до бази данни, разходи за абонамент за достъп до бази данни;

**- разходи за осигуряване на библиотеки с цел разработване на по-ефективни продукти, процеси или услуги, като например:** разходи за такси за достъп до библиотеки, разходи за абонамент за достъп до библиотеки.

**ВАЖНО:** Разходите за осигуряване на достъп до бази данни и библиотеки са допустими само за периода на изпълнение на проекта.

**- разходи за осигуряване на пазарни проучвания с цел разработване на по-ефективни продукти, процеси или услуги, като например:** разходи за външни услуги (договори за възлагане/граждански договори);

**- разходи за осигуряване на лаборатории[[5]](#footnote-5) с цел разработване на по-ефективни продукти, процеси или услуги, като например:** разходи за външни услуги за провеждане на изследвания, измервания, изпитвания;

**- разходи за осигуряване на етикети за качество с цел разработване на по-ефективни продукти, процеси или услуги, като например:** такси и разходи за външни услуги за придобиване на етикети за качество за внедряваната по проекта иновация;

**- разходи за изпитване и сертифициране с цел разработване на по-ефективни продукти, процеси или услуги, като например:** такси и разходи за външни услуги за изпитване и сертификация на иновативния продукт (стока или услуга) или процес, респективно получаване на продуктово съответствие за иновативния продукт, в съответствие с приложимите стандарти.

**4.** Разходи за визуализация - до 2 000 лв.

**ВАЖНО:** Дълготрайните материални и нематериални активи, придобити със средства по проект, следва да бъдат използвани единствено в стопанския обект, който получава помощта, да бъдат амортизируеми, да бъдат закупени при пазарни условия от трети страни, несвързани с купувача, да бъдат включени в активите на предприятието, получаващо помощта, както и да останат свързани с проекта, за който е предоставена помощта, за срок от минимум три години. Допустимо е придобиването на посочените активи чрез договор за краткосрочен финансов лизинг, в който се съдържа задължението бенефициентът да закупи актива след изтичането на договора за лизинг, но не по- късно от крайния срок на изпълнение на проекта. Придобиването чрез финансов лизинг е допустимо при спазване на условията на чл. 18, ал. 1 и ал. 3 на ПМС № 189/2016 г. Бенефициентът може да придобие собствеността върху даден актив или чрез договор за финансов лизинг или чрез договор за покупка.

Разходите за доставка, монтаж, инсталиране, изпитване и въвеждане в експлоатация на оборудване/машини/съоръжения следва да бъдат включени в общата стойност на съответните активи, посочени в бюджета на проекта (т. 5 от Формуляра за кандидатстване). В случай че са посочени в отделни редове в бюджета на проекта, същите ще бъдат премахнати от бюджета от Комисията за подбор.

**ВАЖНО:** Когато кандидатът упражнява едновременно дейност в недопустими сектори и в допустими сектори, безвъзмездната помощ се предоставя само за дейностите в допустимите сектори, като кандидатът/бенефициентът следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от предоставена безвъзмездна помощ. За тази цел кандидатът представя като условие за плащане при първото междинно плащане, при промяна или, ако няма междинни плащания, при окончателно плащане, индивидуален сметкоплан утвърден от ръководството на предприятието с включени в него обособените счетоводни сметки /подсметки/, специално открити за проекта. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездната помощ.

### 14.3. Недопустими разходи

Недопустимите разходи се определят на основа на изискванията на Глава 5, Раздел I от ЗУСЕСИФ, Постановление № 189 от 28 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 г., разпоредбите на Регламент (ЕС) № 1303/2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 1083/2006 на Съвета и относимото законодателство.

**Недопустими** по настоящата процедура са следните видове разходи:

• разходи за дълготрайни активи втора употреба и за дълготрайни активи, които не са заведени за първи път от получателя на помощта;

• разходи за закупуване на дълготрайни материални активи и дълготрайни нематериални активи, които не са пряко свързани с постигане на целите на проекта;

• разходи за проекти или за дейности, които са физически[[6]](#footnote-6) завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него;

• разходи за закупуване на лицензи за ползване на софтуер със срок до 12 месеца;

• разходи за строително-монтажни работи (СМР);

• разходи за реклама – включително и не само публикуване на обяви в периодични издания, изработка, разпространение и излъчване на рекламни спотове (радио и телевизионни) и др. различни от тези, които бенефициентите могат да прилагат при изпълнение на проекти, финансирани от ЕСИФ и посочени в „Единния наръчник на бенефициента за прилагане на правилата за информация и комуникация" 2014-2020;

• разходи за застраховки на закупеното оборудване;

• разходи за банкови такси и комисионни;

• непреки разходи (административни разходи, режийни и др.);

• разходи за закупуване на земя и сгради;

• разходи за консултантски услуги за разработване на проектното предложение;

• разходи за одит на проекта;

• разходи за закупуване на резервни части;

• разходи за човешки ресурси (включително за персонал, назначен за администриране на

проекта);

• разходи за командировки на персонала на бенефициента;

• разходи за консултантски, юридически и счетоводни услуги от общ характер;

• разходи изработване на общи пазарни анализи, проучвания, маркетингови планове, които не са свързани с пазарна реализация на нови продукти (стоките или услугите), свързани с внедряване на иновации;

• принос в натура;

• загуби от обмяна на валута;

• непредвидени разходи (глоби, санкции, неустойки, лихви по търговски вземания/задължения и др.);

• закупуване на компютърно оборудване и софтуер за административни нужди на предприятието (вкл. софтуерни системи за управление – ERP, CRM и други подобни системи и модули към тях) в случай на внедряване на иновации в предприятията;

• разходи за закупуване на земя и сгради;

• разходи за възстановим ДДС;

• разходи за суровини, материали, полуобработени компоненти, консумативи за производството, резервни части, имащи характер на стоково-материални запаси;

• разходи за закупуване или наемане на транспортни средства и съоръжения съгласно приложената Дефиниция;

• разходи за придобиването на товарни автомобили за сухопътен транспорт;

• всички разходи, които не попадат в обхвата на допустимите дейности, вкл. разходи за дейности, които не са описани във Формуляра за кандидатстване или за които, от представеното описание, не може да се прецени за коя дейност се отнасят и дали тази дейност е допустима;

• разходи, които вече са финансирани със средства от ЕСИФ или чрез други инструменти на Европейския съюз, както и с други публични средства, различни от тези на бенефициента;

• глоби, финансови санкции и разходи за разрешаване на спорове;

• разходите за гаранции, осигурени от банка или от друга финансова институция;

• лихви по дългове, с изключение на свързани с БФП, предоставени под формата на лихвени субсидии или субсидии за гаранционни такси;

• разходи за наем на съоръжения и оборудване за постоянно ползване след приключване на проекта;

• разходи за експлоатация и поддръжка;

• разходи за придобиване/отчуждаване на незастроени и/или застроени земи и/или придобиване на ограничени вещни права, за които не са спазени всички нормативно определени условия;

• разходи, надхвърлящи нормативно определени процентни ограничения на техния размер, включително разходи за организация и управление на проекта, за информация и комуникация (публичност и визуализация);

• разходи за командировки на ръководителя и/или на членовете на екипа за управление на проекта над нормативно определените ограничения;

• разходи, свързани с изпълнението на недопустими дейности;

• разходи за финансиране на операции, които към момента на избирането им за финансиране от Европейските структурни и инвестиционни фондове са били физически завършени или изцяло осъществени преди подаването на проектното предложение за финансиране по програмата от страна на бенефициента, независимо дали всички свързани плащания са направени от бенефициента или не (съгласно чл. 65, параграф 6 от Регламент (ЕС) № 1303/2013);

• други разходи, недопустими съгласно ПМС № 189/2016 г.

Недопустими за финансиране разходи, неправомерно одобрени и платени от бенефициента, остават за негова сметка и не подлежат на възстановяване. Ако е приложимо, в бюджета на проектното предложение може да се посочат разходи, които са недопустими, но са свързани с изпълнението на проекта и за които кандидата е осигурил финансиране. При изготвянето на бюджета всеки кандидат следва да има предвид нормативно определените ограничения за размера на някои категории разходи, въведени с ПМС № 189/2016 г.

## 15. Допустими целеви групи:

Допустими целеви групи по настоящата процедура са малки и средни предприятия съгласно Закона за малките и средни предприятия от територията на МИГ „Струма – Симитли, Кресна и Струмяни“.

Конкретни целеви групи по процедурата са, както следва:

Малки и средни предприятия от територията на МИГ „Струма – Симитли, Кресна и Струмяни“, с минимум три приключили финансови години, изпитващи нужда от въвеждането на специфични мерки за подкрепа на иновационната им дейност за увеличаване на инвестициите във внедряване на продуктови и производствени (процесни) иновации.

По процедурата ще бъде приложена и специфична тематична фокусираност в съответствие с приоритетите на ИСИС.

## 16. Приложим режим на минимални/държавни помощи:

Мярка 1.1.1. „Подкрепа за внедряване на иновации в предприятията“, включена в Стратегията за водено от общностите местно развитие, финансирана със средства от Европейския фонд за регионално развитие, чрез Оперативна програма „Иновации и конкурентоспособност“ 2014-2020г., се изпълнява в съответствие с правилата за минимална помощ по смисъла на Регламент (ЕС) № 1407/2013[[7]](#footnote-7) на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis, публикуван в Официален вестник на ЕС L 352 от 24.12.2013 г.

Максималният размер на помощта по режим de minimis, за която се кандидатства, заедно с другите получени минимални помощи, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие, което осъществява автомобилни товарни превози за чужда сметка за период от три приключени бюджетни години.

Ако дадено предприятие изпълнява сухопътни товарни превози за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че съответната държава членка гарантира посредством подходящи средства, като например отделяне на дейностите или разграничаване на разходите, че помощите за дейността по сухопътни товарни превози не надвишават 100 000 EUR и че помощите de minimis не се използват за придобиване на товарни автомобили.

Таваните, посочени в чл. 3, параграф 2 на Регламент (ЕС) № 1407/2013, се прилагат независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. Периодът от три бюджетни години се определя според бюджетните години, използвани от предприятието в съответната държава членка.

Предоставената по настоящата процедура помощ “de minimis” съгласно Регламент (ЕС) № 1407/2013 може да се кумулира с помощ de minimis:

- предоставена съгласно Регламент (ЕО) № 1379/2013 на Комисията до тавана, установен в посочения регламент;

- предоставена съгласно други регламенти за помощ de minimis, до съответния таван, определен в член 3, параграф 2 от Регламент (ЕС) № 1407/2013.

**Система за наблюдение на натрупването на помощи**:

1. Да не се допуска общият размер на минималната помощ, предоставяна на „едно и също предприятие“**[[8]](#footnote-8)** в България след натрупване с други минимални помощи, получени от предприятието за три поредни приключени бюджетни години да надхвърли левовата равностойност на 200 000 евро, а за отрасъл „шосеен транспорт” - левовата равностойност на 100 000 евро. Периодът от три бюджетни години касае текущата бюджетна година и предходните две.

2. Последствията при неспазване на забраната по т.„1” – отказване на помощта, служебно намаляване на помощта или възстановяване на неправомерно предоставена помощ по реда на Данъчно-осигурителния процесуален кодекс.

3. Изискване за представяне от кандидата (при кандидатстване и преди сключване на договора, в случай че кандидатът бъде одобрен и в случай, че е настъпила промяна в декларираните при кандидатстване обстоятелства) на декларация по образец в писмена форма относно получаването на други минимални помощи през двете предшестващи приключени бюджетни години и през текущата година.

4. Проекта на административен договор за безвъзмездна финансова помощ, приложение към условията за изпълнение, следва задължително да съдържа информация относно вида на отпуснатата помощ, както и за възможните последствия от предоставянето й, включително условията за натрупване и възможността за възстановяване на неправомерно предоставена помощ по реда на Данъчно-осигурителния процесуален кодекс.

5. Изисквания при оценка на проектните предложения задължително да се проверява дали предприятията (в рамките на дефиницията за „едно и също предприятие“) са получили други минимални помощи през текущата финансова година и през двете предшестващи приключени бюджетни години и дали с настоящата безвъзмездна помощ ще бъде надхвърлен тавана за помощта *de minimis.*

Размерът на получените минимални помощи се определя като сбор от помощта, за която се кандидатства и получената минимална помощ[[9]](#footnote-9) на територията на Република България от:

• предприятието кандидат;

• предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент (ЕС) № 1407/2013;

• всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 1407/2013;

• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.

Ако дадено предприятие изпълнява сухопътни товарни превози за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че отделя дейностите или разграничава разходите за дейността по сухопътни товарни превози, която не може да надвишава 100 000 EUR. Когато с отпускането на нова помощ e надвишен таванa, цялата нова помощ не може да бъде предоставяна.

За проверка на горните обстоятелства, данните за получени минимални помощи следва да бъдат надлежно посочени от кандидатите в Декларация за минимални помощи, попълнена по образец (Приложение III), част от Условията за кандидатстване. Декларацията за минимални помощи се представя от кандидатите на етап кандидатстване и преди сключване на Административния договор за безвъзмездна финансова помощ в случай на одобрение на проектното предложение (в случай, че кандидатът бъде одобрен и в случай, че е настъпила промяна в декларираните при кандидатстването обстоятелства), и обхваща получените от кандидата други минимални помощи през двете предходни бюджетни години и през текущата година.

Праговете, посочени по-горе не могат да бъдат заобикаляни чрез изкуствено разделяне на проекти със сходни характеристики и бенефициенти. Спазването на праговете освен чрез Декларацията за държавни/минимални помощи ще бъде проверявано и чрез проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България (ИСУН 2020) и Търговския регистър и регистъра на ЮЛНЦ.

При определяне дали е спазен максимално допустимият размер и съответно интензитет на помощта, ще се взема предвид както размера на минималната помощ, за която се кандидатства, така и общият размер на вече получена минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници. Допълнително, кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

Преди сключване на административния договор за предоставяне на безвъзмездна финансова помощ, Управляващият орган извършва документална проверка на декларираните данни от одобрените кандидати в Декларацията за държавни/минимални помощи.

Администратор на помощта е УО на ОПИК. Администраторът на помощ информира министъра на финансите в срок до три дни от предоставянето на всяка помощ, попадаща в обхвата на минимална помощ чрез въвеждане на информацията в Информационната система „Регистър на минималните помощи“.

Натрупването в рамките на едно и също предприятие (определените тавани на помощта) съгласно разпоредбите на чл. 3, ал. 5-6 на Регламент (ЕС) № 1407/2013 се контролира независимо от формата на помощта de minimis или от преследваната цел и без значение дали предоставената помощ се финансира изцяло или частично със средства, произхождащи от ЕС. Периодът от три бюджетни години[[10]](#footnote-10) се определя съгласно националните правила. За целите на определянето на тавана, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси. В случаите, в които помощта се отпуска под форма, различна от безвъзмездна помощ, размерът на помощта е брутният еквивалент на безвъзмездна помощ. Помощ, изплащана на траншове, се сконтира към стойността ѝ към момента на нейното предоставяне. Лихвеният процент, който се използва за сконтиране, е сконтовият процент, приложим към момента на отпускане на помощта.

Контролирането на натрупването в рамките на едно и също предприятие съгласно разпоредбите на чл. 5 на Регламент (ЕС) № 1407/2013 ще се извършва при спазване на следните условия:

- Когато дадено предприятие извършва дейност в сектора на рибарството и аквакултурите съгласно Регламент (ЕС) № 717/2014, както и в един или повече от секторите или извършва други дейности, попадащи в приложното поле на Регламент (ЕС) № 1407/2013, помощта de minimis, отпусната за дейности в сектора на рибарството и аквакултурите може да се кумулира с помощ de minimis, предоставена за последния посочен сектор/последните посочени сектори или дейности до съответния таван, определен в член 3, параграф 2 от Регламент (ЕС) № 1407/2013, при условие че се гарантира чрез подходящи средства — чрез разделение/демаркация на дейностите или разграничаване на разходите, че дейностите в сектора на рибарството и аквакултурите не се ползват от помощи de minimis, предоставени в съответствие с Регламент (ЕС) № 1407/2013.

- Когато предприятие участва в сектора на рибарството и аквакултурите, както и в първичното производство на селскостопански продукти, помощта de minimis, предоставена съгласно Регламент (ЕС) № 1408/2013, както и в един или повече от секторите или извършва други дейности, попадащи в приложното поле на Регламент (ЕС) № 1407/2013, помощта de minimis, отпусната за дейности в сектора на рибарството и аквакултурите може да се кумулира с помощ de minimis, предоставена за последния посочен сектор/последните посочени сектори или дейности до съответния таван, определен в член 3, параграф 2 от Регламент (ЕС) № 1407/2013, при условие че се гарантира чрез подходящи средства — чрез разделение/демаркация на дейностите или разграничаване на разходите, че дейностите в сектора на рибарството и аквакултурите не се ползват от помощи de minimis, предоставени в съответствие с Регламент (ЕС) № 1407/2013.

- Помощта de minimis не се кумулира с държавна помощ във връзка със същите допустими разходи или с държавна помощ за същата мярка за рисково финансиране, ако чрез това кумулиране може да се надвиши най-високият съответен интензитет на помощта или размер на помощта, определен за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена с регламент за групово освобождаване или решение, приети от Комисията.

Когато с отпускането на нова помощ de minimis може да бъде надвишен съответния таван, определен в параграф 2 на чл. 3 от Регламент (ЕС) №1407/2013, никоя част от тази нова помощ не може да попада в приложното поле на същия Регламент.

В изпълнение на разпоредбите на чл. 6, ал. 4-5 на Регламент (ЕС) № 1407/2013 се документира и събира цялата информация относно прилагането на настоящия регламент. Съставените документи съдържат цялата информация, която е необходима, за да се докаже, че са спазени условията по настоящия регламент. Документацията относно индивидуалните помощи de minimis се съхранява от администратора на помощта за период от 10 бюджетни години, считано от датата на тяхното предоставяне. Документацията относно схемите за помощ de minimis се съхранява за период от 10 бюджетни години от датата, на която е предоставена последната индивидуална помощ по такава схема.  По писмено искане съответната държава членка предоставя на Комисията в срок до 20 работни дни или в по-дълъг срок, ако такъв бъде определен в искането, цялата информация, която Комисията счита за необходима, за да прецени дали са спазени условията по настоящия регламент, и по-специално относно общия размер на помощта de minimis по смисъла на настоящия регламент и на други регламенти за помощ de minimis, получена от всяко предприятие.

При надхвърляне на размера на минималната помощ, Комисията за подбор в процеса на оценка, отказва предоставяне на помощта или служебно намалява размера на помощта до допустимия размер по Регламент 1407/2013.

При отпускане на минимална помощ в нарушение на разпоредбите на регламент (ЕС) №1407/2013, неправомерно предоставената помощ подлежи на възстановяване. Възстановяването на неправомерно предоставена помощ, която представлява публично вземане, се извършва по реда на чл. 37 на Закона за държавните помощи (Обн. ДВ 85/24.10.2017г.).

След публикуване на Условията за кандидатстване не са допустими изменения, които могат да повлияят на съответствието на процедурата с изискванията на Регламент на Комисията (ЕС) № 1407/2013.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите:

<http://stateaid.minfin.bg/>

## 17. Хоризонтални политики:

По настоящата процедура следва да е налице съответствие на проектните предложения със следните принципи на хоризонталните политики на ЕС:

- равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, процедурите за подбор на проекти са отворени за всички кандидати, които отговарят на изискванията, независимо от техния пол, етническа принадлежност или вид увреждане;

- устойчиво развитие - подкрепата за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.

Кандидатите следва да представят информация за съответствие на проектното предложение с посочените принципи в т. 11 от Формуляра за кандидатстване. Съответствието на заложените в проекта принципи ще бъде проследявано както на етап оценка на проектните предложения, така и на етап изпълнение на проектите.

## 18. Минимален и максимален срок за изпълнение на проекта

Продължителността на проектите е **до 18 месеца**, считано от датата на влизане в сила на административния договор за предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо

## 20. Критерии и методика за оценка на концепциите за проектни предложения:

Неприложимо

## 21. Ред за оценяване на проектните предложения

МИГ „Струма – Симитли, Кресна и Струмяни“ прилага процедура на подбор на проекти в съответствие с разпоредбите на чл. 25, ал. 1, т. 1 от Закона за управление на средствата от Европейските структурни и инвестиционни фондове и Глава пета Координация във връзка с одобрение на проекти към стратегия за ВОМР, Раздел І Подбор на проекти към стратегия за ВОМР на ПМС № 161/2016.

МИГ „Струма – Симитли, Кресна и Струмяни“ провежда недискриминационна и прозрачна процедура за подбор на проекти към стратегията за ВОМР, като разработи Условия за кандидатстване, включително ред за оценка на проектни предложения, който гарантира:

1. избягване на конфликт на интереси при избора на проекти;

2. че поне 50 на сто от гласовете при решения за подбор са дадени от членове, които не са представители на публичния сектор;

3. че резултатите от подбора се документират.

Оценката на проекти се извършва при спазване на Реда за оценка, одобрен от Управителния съвет на МИГ „Струма – Симитли, Кресна и Струмяни“ и публикуван на интернет страницата на сдружението. Редът за оценка е съобразен с Минималните изисквания към реда за оценка на проектни предложения към стратегията за ВОМР, разработени на основание чл.41 ал.2 ПМС 161/2017 и утвърдени от заместник министър-председателя, (публикувани на Единния информационен портал) и указанията на УО на ОПИК, изготвени съгласно разпоредбите на чл. 37, ал. 1 на ПМС 161/2017.

Подбор на проектни предложения към стратегии за ВОМР се извършва от Комисия за подбор, назначена от МИГ „Струма – Симитли, Кресна и Струмяни“ съгласно разпоредбите на чл. 44, ал. 1 на ПМС 161 от 4 юли 2016 г.

Комисията за подбор на проектни предложения е съставена от: председател без право на глас, секретар без право на глас, нечетен брой членове с право на глас – не по-малко от трима и резервни членове - не по-малко от трима. Членовете на комисията могат да бъдат служители на МИГ „Струма – Симитли, Кресна и Струмяни“, членовете на общото събрание на МИГ и външни експерти - оценители. Председателят и секретарят на комисията не могат да бъдат външни експерти. Делът на представителите на публичния сектор в комисията не може да превишава 50 на сто от имащите право на глас членове. Външните експерти - оценители се избират при спазване на разпоредбите на чл. 13 от ПМС № 162 от 2016 г. В работата на комисията могат да участват и наблюдатели по предложение на съответния УО Председателят, секретарят и членовете на комисията, както и наблюдателите трябва да притежават необходимата квалификация и професионална компетентност за изпълнение на задачите, възложени им със заповедта за назначаване. Те са длъжни да изпълняват задълженията си добросъвестно, обективно и безпристрастно, както и да пазят в тайна обстоятелствата, които са узнали във връзка със своята работа в комисията.

Те **не** могат:

1. да са в конфликт на интереси по смисъла на Регламент (ЕС, ЕВРАТОМ) № 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ, L 193/1 от 30 юли 2018 г.) с някой от кандидатите или партньорите в процедурата за предоставяне на безвъзмездна помощ;

2. да имат интерес по смисъла на Закона за предотвратяване и установяване на конфликт на интереси от предоставянето на безвъзмездна финансова помощ по конкретната процедура;

3. да са свързани лица по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с кандидат или партньор в процедурата;

4. да са лица, които се намират помежду си в йерархична зависимост.

В хода на оценителния процес по аналогия се спазват и ал. 4-9 на чл.16 от ПМС № 162 от 2016 г.

Подаването на проектни предложения, както и процесът по оценка от МИГ „Струма – Симитли, Кресна и Струмяни“ се провежда в системата ИСУН 2020. Проектни предложения се подават в срока, посочен в поканата. Оценяват се само проектните предложения, подадени с квалифициран електронен подпис (КЕП) чрез системата ИСУН 2020. Комисията за подбор на проектни предложения, назначена от МИГ, спазва ред за оценка на проектните предложения. Оценителната комисия се ръководи от следните принципи:

1. добро финансово управление;

2. публичност и прозрачност;

3. не се допуска въвеждането на допълнителни критерии за оценка или изменение на критериите по време на провеждането на процедурата;

4. свободна и лоялна конкуренция - оценяването на проектите и предоставянето на безвъзмездна помощ се осъществява при липса на конфликт на интереси и равно третиране на всички кандидати;

5. равнопоставеност и недопускане на дискриминация - еднакво прилагане на правилата спрямо всички кандидати;

6. забрана за двойно финансиране - безвъзмездната финансова помощ не може да бъде предоставяна за финансиране на разходи, които вече са финансирани със средства от ЕСИФ или чрез други инструменти на ЕС в съответствие с чл.65, параграф 11 от Регламент (ЕС) № 1303/2013, както и с други публични средства, различни от тези на бенефициента - по време на процедурата по оценка се извършва проверка за липса на двойно финансиране на проектите;

7. съобразяване с прага на допустимите минимални помощи;

8. спазване на срока, определен в чл. 44, ал. 1 от ПМС 161/2016 г.

Подборът на всички проектни предложения, подадени в срок, се извършва в съответствие с Критерии и методология за оценка на проектните предложения (приложение съм настоящата процедура), включваща критерии за административно съответствие и допустимост и критерии за техническа и финансова оценка.

**ВАЖНО:** Критерии и методологията за оценка на проектните предложения не подлежат на изменение по време на провеждането на оценката. Не се допуска въвеждането на допълнителни критерии за оценка или изменение на критериите по време на провеждането на процедурата по оценка с изключение на случаите по чл. 26, ал. 7 от ЗУСЕСИФ.

Оценката на проектните предложения включва два етапа:

**Етап 1:** Оценка на административното съответствие и допустимостта;

**Етап 2:** Техническа и финансова оценка.

**ВАЖНО:** За комуникация с кандидата се използва само и единствено ИСУН 2020. Този начин на уведомяване е предвиден в чл. 27, ал. 1, изречение първо от Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН 2020) и за провеждане на производства пред управляващите органи посредством ИСУН 2020 (приета с ПМС № 243 от 20.09.2016 г., обн., ДВ, бр. 76 от 30.09.2016 г. За дата на получаване на съобщение от кандидата се счита датата на изпращането му чрез ИСУН 2020. МИГ „Струма – Симитли, Кресна и Струмяни“ и Управляващият орган не носят отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията.

### 21.1. Оценка на административното съответствие и допустимостта

Оценка на административното съответствие и допустимостта е етап от оценката на проектните предложения, при който се извършва проверка относно формалното съответствие на проектните предложения и на допустимостта на кандидатите и проектните дейности съгласно документите по чл. 42, ал. 3 на ПМС 161 от 4 юли 2016 г.

Комисията за подбор, назначена от МИГ „Струма – Симитли, Кресна и Струмяни“, проверява дали проектното предложение отговаря на всички критерии, описани в Условията за кандидатстване, като ги оценява с „ДА“, „НЕ“ или „Неприложимо“.

В процеса на оценка на административното съответствие и допустимостта Комисията за подбор проверява дали:

- проектното предложение се отнася за обявената процедура за подбор на проекти;

- пълнота на проектното предложение – на основа на Формуляра за кандидатстване се проверява дали са попълнени всички раздели, за които е указано, че са задължителни;

- са налице всички документи, представени и попълнени съгласно изискванията, посочени в Условията за кандидатстване; декларациите са попълнени по образец и подписани;

- на основа на Формуляра за кандидатстване и представените документи е налице съответствие на кандидатите и предвидените дейности с критериите за допустимост, посочени в Условията за кандидатстване;

- продължителността на проекта е в рамките на максималната продължителност, съобразно изискванията на настоящата процедура;

- други административни изисквания, определени в условията за кандидатстване по настоящата процедура.

Оценката на административното съответствие и допустимостта се извършва от най-малко от двама членове на комисията, като членовете, представляващи публичния сектор[[11]](#footnote-11) не трябва да са повече от 50%.

Когато при оценката се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

Само проектни предложения, преминали успешно оценка на административно съответствие и допустимост, подлежат на по-нататъшно разглеждане и оценка.

### 21.2. Техническа и финансова оценка

Техническата и финансовата оценка е оценка по същество на проектните предложения и се извършва за всички проектни предложения, отговарящи на условията за съответствие на проектното предложение със стратегията за местно развитие, съгласно документите по чл. 42, ал. 3 на ПМС 161 от 4 юли 2016 г.

Когато при оценката се установи липса на документи и/или друга нередовност Комисията за подбор изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите **не** може да води до подобряване на качеството на проектното предложение съгласно разпоредбите на чл. 29 на ЗУСЕСИФ. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Комисията за подбор, не се взима под внимание. Исканията за представяне на допълнителни документи и разяснения се изпращат през ИСУН 2020 чрез електронния профил на кандидата като кандидатът следва да бъде известяван електронно чрез електронния адрес, асоцииран към неговия профил. В тази връзка е необходимо кандидатите да разполагат винаги с достъп до електронния адрес, към който е асоцииран профила в ИСУН 2020. За дата на получаване на искането за документи/информация се счита датата на изпращането му чрез ИСУН 2020. Кандидатът представя допълнителните разяснения и/или документи по електронен път чрез ИСУН 2020.

Техническият процес свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН 2020 от 10 юни 2019 г.

Критериите за техническа и финансова оценка на проектните предложения са обособени в раздели и подраздели и са задължителни при оценка на проектните предложения от Комисията за подбор. Сборът на точките от съответните подраздели дава точките на раздела като цяло. Така получените резултати за всеки раздел се сумират и формират крайния резултат от техническата и финансова оценка на проектното предложение. На основа на общия брой точки, проектните предложения се класират в низходящ ред.

**ВАЖНО:** ***Ако общият брой получени точки за всеки един раздел е по-малък от 20 % от максималния брой точки за съответния раздел, проектното предложение се предлага за отхвърляне.***

Техническата и финансова оценка на всяко проектно предложение се извършва най-малко от двама членове на комисията, като членовете, представляващи публичния сектор не трябва да са повече от 50%. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама.

Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка – по-голяма или равна на нея, председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки.

При оценката на проектните предложения комисията може да изисква допълнителна пояснителна информация от кандидата, като срокът за представянето й не може да бъде по-кратък от една седмица. Тази възможност не може да води до подобряване на качеството на проектното предложение и до нарушаване на принципите по чл. 29, ал. 1, т. 1 и 2 от ЗУСЕСИФ.

Техническата оценка и финансовата оценка на проектните предложения включва и оценка на реалистичността, ефективността и допустимостта на всички предвидени дейности и разходи. В случай, че в процеса на техническа и финансова оценка Комисията за подбор установи наличието на обстоятелства като включени в проектното предложение недопустими дейности, недопустими и/или нереалистични разходи, дублиране на заложени дейности и/или разходи и др., бюджетът на проектното предложение се променя (т. 5 от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ. По време на оценката Комисията за подбор проверява предложените индикативни цени за инвестиции в активи по отношение на реалистичност спрямо посочените цени в приложените оферти. В случай че по време на финансовата оценка се установи надвишаване на интензитета на безвъзмездната финансова помощ и/или максималния размер на безвъзмездната финансова помощ и/или максималният размер за извършване на дадена дейност, определени в Условията за кандидатстване, Комисията за подбор служебно го намалява до максимално допустимия интензитет и/или размер.

В случай че по време на финансовата оценка се установи наличие на недопустими разходи или на разходи, които не са съпоставими с пазарните цени за аналогични активи, Комисията за подбор служебно коригира/премахва съответните разходи от бюджета на проекта (т. 5 от Формуляра за кандидатстване).

Корекциите в бюджета са финалния етап от техническа и финансова оценка на проектните предложения. Корекции в бюджета при несъответствие между предвидените дейности (описани в т. 7 от Формуляра за кандидатстване) и видовете заложени разходи (описани в т. 5 от Формуляра за кандидатстване), както и при дублиране на разходи, ще се извършва след като се изиска допълнителна пояснителна информация от кандидата. Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение; невъзможност за изпълнение на целите на проекта или на проектните дейности; подобряване на качеството на проектното предложение; нарушаване на принципите по чл. 29, ал. 1, т. 1 и 2 от ЗУСЕСИФ.

**ВАЖНО:** Оценителната комисия **може да извършва корекции в бюджета** на проектно предложение, в случай че при оценката се установи:

1. наличие на недопустими дейности и/или разходи;

2. несъответствие между предвидените дейности и видовете заложени разходи;

3. дублиране на разходи;

4. неспазване на заложените в Условията за кандидатстване правила или ограничения по отношение на заложени процентни съотношения/прагове на разходите;

5. несъответствие с правилата за минималните помощи;

6. невъзможност за изпълнение на целите на проекта или на проектните дейности.

**Направените корекциите не могат да водят до**:

1. увеличаване на размера или на интензитета на безвъзмездната финансова помощ, предвидени в подаденото проектно предложение;

2. подобряване на качеството на проектното предложение и нарушаване на принципите по чл. 29, ал. 1, т. 1 и 2 ЗУСЕСИФ.

Оценителната комисия задължително извършва проверка за наличие/липса на двойно финансиране.

**ВАЖНО:** Бенефициентите, които не се явяват възложители по ЗОП прилагат Глава четвърта от ЗУСЕСИФ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕСИФ. Бенефициентите, които се явяват възложители по смисъла на ЗОП, прилагат Закона за обществените поръчки и актовете по неговото прилагане.

Кандидатите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя на основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове. Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020 (от 10 юни 2019 г.).

Комисията за подбор взема решение за отхвърляне на дадено проектно предложение когато:

- предложението е непълно или не отговаря в други отношения на поставените условия за административно съответствие;

- кандидатът не отговаря на условията за допустимост;

- проектът не отговаря на условията за допустимост;

- не са спазени други критерии, посочени в документите за кандидатстване по чл. 26, ал. 1 на ЗУСЕСИФ и/или в приложими нормативни документи;

- кандидатът умишлено е представил невярна информация с цел получаване на безвъзмездна помощ или не са представили изискваната задължителна информация съгласно Условията за кандидатстване;

- ако общият брой получени точки за всеки един раздел е по-малък от 20 % от максималния брой точки за съответния раздел.

Работата на Комисията за подбор приключва с оценителен доклад до Ръководителя на Управляващия орган на ОПИК.

## 22. Критерии и методика за оценка на проектните предложения

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Критериите за оценка на етап Административното съответствие и допустимостта са подробно описани в Таблицата за оценка на административно съответствие и допустимост (Приложение XVIII) към документите за информация към настоящите Условия за кандидатстване.Техническа и финансова оценка на подадените по настоящата процедура проектни предложения се осъществява по следните критерии и методика за оценка:

|  |  |  |
| --- | --- | --- |
| **Критерии** | **Брой точки** | **Праг за преминаване** |
| **I. Иновативност и пазарна приложимост на подкрепяната иновация** | **15** | **3** |
| 1. Степен на защита на подкрепяната по проекта иновация | 2 |  |
| 2. Новост на подкрепяната иновация | 3 |  |
| 3. Пазарна приложимост и жизнеспособност на иновацията | 5 |  |
| 4. Подкрепяната по проекта иновация е резултат от съвместна дейност между кандидата и научна организация или собствена за кандидата дейност | 5 |  |
| **II. Иновативен капацитет и финансова стабилност на кандидата**  | **15** | **3** |
| 1. Опит на кандидата в изпълнението на дейности, сходни с дейностите, за които се кандидатства (съгласно Справката за иновационна дейност на предприятието през последните три финансови години, подавана към НСИ) | 3 |  |
| 2. Предприятия, занимаващи се с научно-изследователска и развойна дейност (НИРД) – средно за последните три финансови години | 3 |  |
| 3. Претеглен марж на печалбата за последните три финансови години | 3 |  |
| 4. Претеглена брутна добавена стойност за последните три финансови години | 3 |  |
| 5. Претеглен коефициент на рентабилност на активите за последните три финансови години | 3 |  |
| **III. Конкурентоспособност на предприятието в резултат на изпълнението на проекта (прогнозни данни)** | **12** | **2.40** |
| 1. Вътрешна норма на възвръщаемост (IRR) | 3 |  |
| 2. Дисконтиран срок за откупуване на инвестициите (DPP) | 3 |  |
| 3. Нарастване на производителността на предприятието вследствие на изпълнението на проекта | 3 |  |
| 4. Нарастване на нетните приходи от продажби/Обща стойност на проекта | 3 |  |
| **IV. Приоритизиране на проекти**  | **8** | **1.60** |
| 1. Регионална специализация съгласно ИСИС | 5 |  |
| 2. Подкрепа за еко-иновации | 3 |  |
| **V. Реалистичност на разходите по проекта** | **10** | **2** |
| 1. Реалистичност на разходите по проекта | 3 |  |
| 2. Реалистичност на плана за действие по проекта | 3 |  |
| 3.Проектното предложение осигурява устойчивост на резултатите и ефект от изпълнението на проекта, вкл. към стратегията за местно развитие | 4 |  |
| **VI.** **Допълнителни специфични критерии към СМР определени от МИГ** | **40** | **8** |
| **1.Проектното предложение е свързано със създаване на заетост** | **15** |  |
| 1.1. До 2 работни места  | 5 |  |
| 1.2. Над 2 работни места | 10 |  |
| **2.Съответствие с хоризонталните политики на ЕС (вкл. пряко/непряко положително въздействие върху околната среда, енергийна ефективност, равни възможности, социално включване, заетост, информационно общество)** | **20** |  |
| 2.1 Проектното предложение има ясно обосновано пряко положително въздействие върху опазването на околната среда | 4 |  |
| 2.2 Проектното предложение има ясно обосновано пряко положително въздействие върху насърчаване на равните възможности и социалното включване | 4 |  |
| 2.3. Проектното предложение има ясно обосновано пряко положително въздействие върху създаването на заетост | 4 |  |
| 2.4. Проектното предложение има ясно обосновано пряко положително въздействие върху насърчаване използването на информационно-комуникационните технологии | 4 |  |
| 2.5 Проектното предложение има ясно обосновано пряко положително въздействие върху енергийна ефективност | 4 |  |
| **3. Проектното предложение е на предприемач – лице до 29 г. и/или жена** | **5** |  |
| **Максимален брой точки** | **100** |  |

Ако общият брой получени точки за всеки един раздел е по-малък от 20 % от максималния брой точки за съответния раздел, проектното предложение се предлага за отхвърляне.Проектните предложения, получили минимум 20% от максималния брой точки от всеки раздел се класират в низходящ ред съобразно получената оценка, като за финансиране се предлагат всички или част от проектните предложения по реда на класирането до покриване на общия размер по процедурата.В случай че дадено проектно предложение получи „0“ точки по критерий 2. „Новост на подкрепяната иновация“ от раздел I. „Иновативност и пазарна приложимост на подкрепяната иновация“ и/или по критерий 1 от раздел V „Реалистичност на разходите по проекта, проектното предложение се отхвърля.За проектни предложения, които са получили еднакъв средно аритметичен брой точки на етап „Техническа и финансова оценка“, класирането ще бъде извършено по следния начин:Проектните предложения ще бъдат класирани съобразно полученият по-голям брой точки по раздел I „Иновативност и пазарна приложимост на подкрепяната иновация“.В случай, че проектните предложения имат равен брой точки по раздел I „Иновативност и пазарна приложимост на подкрепяната иновация“, същите ще бъдат класирани съобразно получените по-голям брой точки по раздел II. „Иновативен капацитет и финансова стабилност на кандидата“.В случай, че проектните предложения имат равен брой точки и по раздел II. Иновативен капацитет и финансова стабилност на кандидата“, същите ще бъдат класирани съобразно получения по-голям брой точки по раздел III. „Конкурентоспособност на предприятието в резултат на изпълнението на проекта (прогнозни данни)“.В случай, че проектните предложения имат равен брой точки и по раздел III. „Конкурентоспособност на предприятието в резултат на изпълнението на проекта (прогнозни данни)“, същите ще бъдат класирани съобразно получения по-голям брой точки по раздел IV „Приоритизиране на проекти“.В случай, че проектните предложения имат равен брой точки и по раздел раздел IV „Приоритизиране на проекти“, същите ще бъдат класирани съобразно получения по-голям брой точки по раздел V „Реалистичност на разходите по проекта“.В случай, че проектните предложения имат равен брой точки и по раздел раздел V „Реалистичност на разходите по проекта“ същите ще бъдат класирани съобразно получения по-голям брой точки по раздел VI “Допълнителни специфични критерии към СМР определени от МИГ“ .В случай, че проектните предложения имат равен брой точки и по раздел VI “Допълнителни специфични критерии към СМР определени от МИГ“, същите ще бъдат класирани по реда на подаването на проектните предложения в ИСУН 2020 (съобразно датата и часа на подаване).**ВАЖНО:** По настоящата процедура, за да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма **от 30 т.** |

## 23. Начин на подаване на проектните предложения/концепциите за проектни предложения

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване. Подаването на формуляра и придружителните документи чрез **Информационната система за управление и наблюдение на средствата от ЕС в България 2020 (ИСУН 2020)** се извършваединствено с използването на валиден Квалифициран електронен подпис (КЕП), чрез модула „Е-кандидатстване“ на следния интернет адрес:

 [https://eumis2020.government.bg](https://eumis2020.government.bg/).

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура за кандидатстване от „Отворени процедури“ и създава ново проектно предложение.

**ВАЖНО:** Проектните предложения по настоящата процедура се подават от кандидата, от лице с право да представлява кандидата[[12]](#footnote-12) или от упълномощено от него лице[[13]](#footnote-13) единствено и изцяло по електронен път посредством създаден от кандидатите профил в системата ИСУН 2020 чрез попълване на уеб базиран Формуляр за кандидатстване, които се подписва с валиден Квалифициран електронен подпис (КЕП). В случаите, когато кандидатът се представлява заедно от няколко физически лица, проектното предложение се подписва от всяко от тях при подаването.

Задължително изискване е всеки кандидат да посочи имейл адрес, който е създаден специално за периода на кандидатстване към стратегията за местно развитие, или да използва друг общ имейл адрес, а не личен електронен адрес, с който да се регистрира и да влиза в ИСУН 2020. Този имейл адрес се извлича автоматично и съответно ще се визуализира в полето е-mail в т. 2. „Данни за кандидата“ от Формуляра за кандидатстване. Този имейл адрес не трябва да се променя в периода на кандидатстване и оценка до момента на сключване на Административен договор за предоставяне на БФП.

Изискващите се съгласно т. 24 от Условията за кандидатстване документи към Формуляра за кандидатстване се подават изцяло по електронен път. Посочените документи се описват в т. 12 от Формуляра за кандидатстване преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език. Подготовката и подаването на проектното предложение в ИСУН 2020 се извършва след регистрация чрез имейл и парола, избор на обявена от МИГ „Струма – Симитли, Кресна и Струмяни“ процедура за кандидатстване от „Отворени процедури“ и създаване на ново проектно предложение. Изключително важно е изискуемите документи да съдържат цялата необходима информация.

**ВАЖНО:** В случай че кандидатите желаят да упълномощят лице, което не е официален представител на предприятието да подаде проектното предложение с КЕП следва да се прикачи в ИСУН 2020 пълномощно, подписано и датирано на хартиен носител от лице с право да представлява кандидата, а в случай че кандидатът се представлява заедно от няколко физически лица, пълномощното се подписва и датира на хартиен носител от всички от тях и се прикачва в ИСУН 2020. От текста на пълномощното следва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение.

**ВАЖНО:** Проектното предложение е препоръчително да се подава от профила на кандидата, не от друг профил, тъй като впоследствие ще бъде използван именно този профил за комуникация и за отстраняване на забелязани неточности по време на оценката на проектните предложения. По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение се извършват електронно чрез профила на кандидата в ИСУН 2020, от който е подаден съответния проект и промени на посочения профил (вкл. промяна на имейл адреса, асоцииран към съответния профил) **са недопустими**.

До приключването на работата на Комисия за подбор кандидатът има възможност да оттегли своето проектно предложение като подаде писмено искане и това обстоятелство се отбелязва от потребител на ИСУН 2020 със съответните права.

Комисията за подбор оценява само Формуляра за кандидатстване и изискуемите на етап кандидатстване документи.

**ВАЖНО:** Формулярът за кандидатстване подлежи на повторно изискване единствено в случаите, когато е налице нередовност по отношение на КЕП-а, с който е подписан.

При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, като бенефициентите, които не се явяват възложители по ЗОП прилагат Глава четвърта от ЗУСЕСИФ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕСИФ.

Кандидатите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя въз основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове.

Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

## 24. Списък на документите, които се подават на етап кандидатстване:

При подаване на проектното предложение в последната секция на Формуляра за кандидатстване се прикачват всички изискуеми документи за настоящата процедура. Достоверността на електронните копия на документи, приложения към Формуляра за кандидатстване, се удостоверява единствено чрез подписването с КЕП на формуляра в ИСУН 2020. Не се изисква декларациите да се подписват с КЕП.

**ВАЖНО:** За целите на настоящата процедура за подбор на проекти в изпълнение на подхода ВОМР под „лице с право да представлява кандидата“ следва да се разбира официален представител на предприятието-кандидат.

На етап кандидатстване по настоящата процедура за подбор на проекти, към Формуляра за кандидатстване се прилагат следните **общи изискуеми документи:**

**1. Декларация, че кандидатът е запознат с условията за кандидатстване и условията за изпълнение** – попълнена по образец (Приложение I към Условията за кандидатстване) и прикачена в ИСУН 2020.

**2. Декларация по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС 162/2016** – попълнена по образец (Приложение II към Условията за кандидатстване) и прикачена в ИСУН 2020.

**ВАЖНО:** С цел правилно определяне на лицата, които са длъжни да подпишат Декларация по чл. 25, ал. 2 от ЗУСЕСИФ и чл. 7 от ПМС 162/2016 г., Комисията за подбор може да изиска други официални документи, удостоверяващи статута на всички лица, с право да представляват кандидата (независимо от това дали заедно и/или поотделно, и/или по друг начин).

**3.** **Декларация за минимални помощи** – попълнена по образец (Приложение III към Условията за кандидатстване) и прикачена в ИСУН 2020.

**4. Декларация за обстоятелствата по чл. 3 и чл. 4 от Закона за малките и средните предприятия** – попълнена по образец (Приложение IV към Условията за кандидатстване) и прикачена в ИСУН 2020.

**ВАЖНО:** Официалният/те представител/и на кандидата няма/т право да упълномощава/т други лица да подписват декларациите по точки 1, 2, 3 и 4, тъй като с тях се декларират данни, които декларатора декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

Декларациите по точки 1, 3 и 4 се датират и подписват на хартиен носител от лице с право да представлява кандидата. В случаите, когато кандидатът се представлява заедно от няколко физически лица, се попълват данните и декларациите се подписват от всяко от тях.

Декларацията по точка 2 се датират и подписват на хартиен носител от всички лица, с право да представляват кандидата (независимо от това дали заедно и/или поотделно, и/или по друг начин).

При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.

**ВАЖНО:** Подписаните на хартиен носител на етап кандидатстване декларации по точки 1, 2, 3 и 4 следва да бъдат представени в оригинал при подписване на административен договор за безвъзмездна финансова помощ.

**5. Бизнес план**, по образец (Приложение V към Условията за кандидатстване) и прикачен в ИСУН 2020.

**ВАЖНО:** В случай че Бизнес планът не е представен, не е представен в изискуемия образец или не са попълнени всички таблици, същият не може да бъде допълнително изискван от кандидатите, тъй като допълнителното му представяне ще доведе до подобряване на качеството на проектното предложение и до нарушаване на принципите по чл. 29 от ЗУСЕСИФ.

В случай че не са попълнени всички данни в таблиците от Бизнес плана, там където не е възможно данните да се извлекат от приложените към проектното предложение Счетоводен баланс, Отчет за приходите и разходите и Справка за приходите и разходите по видове и икономически дейности, Отчет за заетите лица, средствата за работна заплата и други разходи за труд или Справката за нетекущите (дълготрайните) активи,съответните данни ще се приемат за попълнени с нулеви стойности, като на проектното предложение могат да бъдат присъдени по-малко точки по Критериите за техническа и финансова оценка, където данните участват като източник на информация или да се стигне до отхвърлянето му. В случай, че посочените в Бизнес плана данни се разминават с тези в Счетоводния баланс, Отчета за приходите и разходите, Справката за приходите и разходите по видове и икономически дейности, Отчета за заетите лица, средствата за работна заплата и други разходи за труд и Справката за нетекущите (дълготрайните) активи за съответната година, оценителната комисия ще извършва служебни корекции в съдържанието на Бизнес плана, съгласно данните в посочените документи и на тази база ще извършва оценката.

**6. Удостоверение от Националния статистически институт (НСИ) относно кода на основната икономическа дейност на кандидат**а, въз основа на данни за последната приключила финансова година (за проектни предложения подадени в рамките на първи краен срок 2019 г. и за проектни предложения подадени в рамките на втори краен срок 2020 г.) - прикачено в ИСУН 2020.

Кандидати, които имат приключена финансова година и са осъществявали дейност през тази година, но нямат реализирани приходи през нея, следва да предоставят Удостоверение/документ от НСИ, от което да е видно, че НСИ не може да определи код на основна икономическа дейност на кандидата въз основа на наличната информация за последната приключила финансова година. По отношение на тези кандидати съответствието с изискването ще бъде проверявано съобразно кода на организацията по КИД, вписан в т. 2 от Формуляра за кандидатстване.

В края на този период, Управляващият орган ще извършва служебна проверка на основа на данни, предоставени от НСИ дали основната икономическа дейност на бенефициента попада в допустимите по съответната процедура сектори съгласно, посоченото от МИГ в Условията за кандидатстване. При несъответствие на кода на основна икономическа дейност с допустимите по процедурата сектори, получената безвъзмездна финансова помощ подлежи на възстановяване.

**7. Две оферти за всяка отделна инвестиция в активи – ДМА и ДНА, с предложена цена** - прикачени в ИСУН 2020.

**ВАЖНО:** В случаите, когато инвестицията е в ДМА и ДНА, документите по т. 7 трябва да съдържат информация за: наименование на оферента; технически и/или функционални характеристики на оборудването, съответстващи на посочените минимални технически и/или функционални характеристики в Техническата спецификация, цена на оборудването и вид на валутата. Офертата задължително следва да съдържа и следните реквизити: имена на лицето, което я издава от името на оферента, дата, подпис/електронен подпис, както и разпечатка от електронно съобщение, ако е получена по електронен път (в този случай разпечатката също следва да е прикачена в ИСУН 2020).

В случай на непредставяне на документите по т.7, посоченото няма да доведе до отхвърляне на проектното предложение, но съответният разход, за който се отнасят ще бъде премахнат от бюджета на проекта (т. 5 от Формуляра за кандидатстване) служебно от Комисията за подбор.

В случай че документите са представени на чужд език, задължително следва да бъдат придружени от превод на български език. В случаите, в които в документите не е упоменато дали цената е с включено ДДС се счита:

- при български доставчици - описаната стойност в офертата е с ДДС, т.е. при изчисление на цената е необходимо да се извади ДДС;

- при чуждестранни доставчици - описаната стойност в офертата е без ДДС.

**8.** **Техническа спецификация на предвидените за закупуване ДМА и ДНА** - попълнена по образец (Приложение VI към Условията за кандидатстване) – прикачена в ИСУН 2020.

Кандидатите следва да посочат минимални технически и/или функционални характеристики на предвидените за закупуване дълготрайни материални и нематериални активи, без да указват марки, модели и други конкретни технически спецификации, които насочват към определени производители, марки и модели. В случаите на придобиване на софтуер, съдържанието на минималните характеристики, посочени в Техническата спецификация, следва задължително да включва описание на обхвата и основните модули на актива.

**ВАЖНО:** В случай че е приложимо и не е представена Техническа спецификация, документът не може да бъде допълнително изискван от кандидатите, тъй като допълнителното му представяне ще доведе до подобряване на качеството на проектното предложение и до нарушаване на принципите по чл. 29 от ЗУСЕСИФ.

В случай че Техническата спецификация не е представена или е представена но в нея не е посочен актив, заложен в бюджета на проекта (т. 5 от Формуляра за кандидатстване), и/или не са посочени минимални технически и/или функционални характеристики на предвидения за закупуване актив, това няма да доведе до отхвърляне на проектното предложения на етап оценка на административно съответствие и допустимостта, като съответният/ите актив/и ще бъде/ат премахнат/и от бюджета на проекта (т. 5 от Формуляра за кандидатстване) служебно от Комисията за подбор.

**9. Пълномощно за подаване на проектното предложение с КЕП** (ако е приложимо) – прикачено в ИСУН 2020.

Пълномощното се попълва, датира и подписва на хартиен носител от лице с право да представлява кандидата. В случаите, когато кандидатът се представлява заедно от няколко физически лица, се попълват данните и пълномощното се подписва от всяко от тях. След попълването, подписването и поставянето на дата на хартиения носител, пълномощното следва да се сканира и да се прикачи в ИСУН 2020.

От пълномощното следва да е видно, че лицето е упълномощено да представлява кандидата към датата на кандидатстване за подаване на проектното предложение по процедурата.

Документът не е задължителен за всички кандидати, а се изисква в случай че кандидатите желаят да упълномощят лице, което не е официален представител на предприятието да подаде проектното предложение с КЕП.

**10.** **Счетоводна политика на кандидата, изготвена съгласно приложимите счетоводни стандарти** - прикачена в ИСУН 2020.

**ВАЖНО:** Документът е незадължителен и непредставянето му няма да доведе до отхвърляне на проектното предложение, но оценката на допустимостта на разходите за ДМА и ДНА ще бъде извършвана съгласно стойностния праг на същественост, определен съответно в чл. 50 и чл. 51 от ЗКПО.

**11.** **Отчет за приходите и разходите и Справка за приходите и разходите по видове и икономически дейности[[14]](#footnote-14) за последните три приключени финансови години** - прикачени в ИСУН 2020.

В случай че посочените документи са оповестени в Търговския регистър и регистъра на ЮЛНЦ към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър и регистъра на ЮЛНЦ.

**12.** **Счетоводен баланс за последните три години**[[15]](#footnote-15) (индивидуален) за последните три приключени финансови години - прикачен в ИСУН 2020.

В случай че посочените документи са оповестени в Търговския регистър и регистъра на ЮЛНЦ към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър и регистъра на ЮЛНЦ.

**13.** **Отчет за заетите лица, средствата за работна заплата и други разходи за труд**[[16]](#footnote-16) за последните три приключени финансови години - прикачен в ИСУН 2020.

В случай че посочените документи са оповестени в Търговския регистър и регистъра на ЮЛНЦ към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър и регистъра на ЮЛНЦ.

**ВАЖНО:** Документите по точки 11, 12, и 13 следва да бъдат представенивъв формат идентичен на този, в който са подадени към Националния статистически институт, като част от Годишния отчет за дейността на предприятието.

**14. Сравнителен анализ на внедряваната иновация, попълнен по образец** (Приложение VII към Условията за кандидатстване) - прикачен в ИСУН 2020.

**ВАЖНО:** В случай че Сравнителен анализ на внедряваната иновация не е представен в изискуемия образец или не са попълнени всички раздели, документът не може да бъде допълнително изискван от кандидатите, тъй като допълнителното му представяне ще доведе до подобряване на качеството на проектното предложение и до нарушаване на принципите по чл. 29 от ЗУСЕСИФ**.**

 **15. Документи в подкрепа на иновативността на внедрявания продукт (стока или услуга) или процес,** описана във Формуляра за кандидатстване и прикачени в ИСУН 2020- този документ се представя в случаите, в които е приложим**:**

- патент;

- свидетелство за регистрация на полезен модел за иновацията, внедрявана по проекта;

- свидетелство за регистрация на промишлен дизайн;

- заявка за патент за изобретение/свидетелство за регистрация на полезен модел/свидетелство за регистрация на промишлен дизайн или

- лицензионен договор, с който се разрешава използването на съответния обект на интелектуална собственост;

- договор за прехвърляне на ноу-хау;

- договор за прехвърляне на права по интелектуална собственост;

- декларация за авторски права върху произведението предмет на внедряваната иновация (**Приложение IX от Условията за кандидатстване)**;

- договор за придобиване на резултати от НИРД;

- техническа документация, публикации, доклади, резултати от проведени тестове, изследвания, независими становища/оценки от компетентни организации, упражняващи своята основна дейност в приоритетното направление на тематичната област на ИСИС, в рамките на което ще бъде реализирана иновацията;

- сключен договор за прехвърляне на права по интелектуална собственост, удостоверяващ, че за внедряването на определени продукти (стоки или услуги) или процеси, кандидатът ще придобие от трето лице чрез закупуване или по друг законосъобразен начин права по интелектуална собственост в рамките на проекта.

**ВАЖНО:** Договорът не следва да съдържа правнообвързващ ангажимент, който прави инвестицията (придобиването на правото по интелектуална собственост) преди подаване на проектното предложение необратима. Договорът не би съдържал описания правнообвързващ ангажимент, когато прекратяването на договора няма да доведе до значителни загуби за кандидата и когато съдържа клауза, съгласно която същият влиза в сила след и при условие на подаването/одобрението на проектното предложение по дадена процедура.

**16. Проучване/Удостоверение за правен статус, издадено от Патентно ведомство на Република България** – в случаите, когато кандидатът е представил документ в подкрепа на иновативността на внедрявания продукт (стока или услуга) или процес, описана във Формуляра за кандидатстване: патент за изобретение, свидетелство за регистрация на полезен модел, свидетелство за регистрация на промишлен дизайн или заявка за патент/полезен модел/промишлен дизайн и прикачен в ИСУН 2020 **-** този документ се представя в случаите, в които е приложим.

**17.** **Декларация за ненарушаване на чужди права върху интелектуална собственост** (Приложение VIII към Условията за кандидатстване) - прикачена в ИСУН 2020.

**ВАЖНО:** Декларацията по т. 17 се подписва и попълва от лице с право да представлява кандидата. В случаите, когато кандидатът се представлява заедно от няколко физически лица, се попълват данните и декларациите се подписват от всяко от тях.

**18. Документи, доказващи, че предлаганата по проекта иновация е резултат от съвместна дейност между кандидата и научна организация и прикачени в ИСУН 2020** - този документ се представя в случаите, в които е приложим:

- Писмо от ръководителя на научна организация, с което се потвърждава, че предлаганата за внедряване иновация е съвместна разработка между кандидата и съответната научна организация;

или

- Договор между предприятието-кандидат и научна организация за съвместна разработка на предлаганата за внедряване иновация.

**„Научна организация“** е юридическо лице, което извършва научни изследвания в съответствие с действащото законодателство - параграф 1, т. 1. от Допълнителните разпоредби на Закона за насърчаване на научните изследвания или еквивалентно лице по смисъла на законодателството на държава-членка на Европейското икономическо пространство. Научната организация трябва да е посочена в Регистъра на научната дейност в Република България към Министерството на образованието и науката (в съответствие с чл.7б от Закона за насърчаване на научните изследвания):

<http://www.cris.government.bg/public/Main.do>

**ВАЖНО:** Документът е незадължителен, но е необходим за техническата и финансова оценка - непредставянето на съответния документ няма да доведе до отхвърляне на проектното предложение, но кандидатът няма да получи точки по критерий „Подкрепяната по проекта иновация е резултат от съвместна дейност между кандидата и научна организация или собствена за кандидата дейност ”.

**19. Справка за иновационната дейност на предприятието за последния период, за който се изготвя документа, прикачена в ИСУН 2020** - този документ се представя в случаите, в които е приложим.

**ВАЖНО:** Документът е незадължителен, но е необходим за техническата и финансова оценка - непредставянето на съответния документ няма да доведе до отхвърляне на проектното предложение, но кандидатът няма да получи точки по критерий „Опит на кандидата в изпълнението на дейности, сходни с дейностите, за които се кандидатства”.

**20. Справка за научноизследователска и развойна дейност за последните три години, прикачена в ИСУН 2020** - този документ се представя в случаите, в които е приложим,.

Документът е незадължителен, но е необходим за техническата и финансова оценка - непредставянето на съответния документ няма да доведе до отхвърляне на проектното предложение, но кандидатът няма да получи точки по критерий „Предприятия, занимаващи се с научно-изследователска и развойна дейност (НИРД) - средно за последните три финансови години“.

**ВАЖНО:** Документите по точки 19 и 20 следва да са във форма и съдържание, така както са приети от Националния статистически институт (НСИ), като част от Годишния отчет за дейността на предприятието. В случай че, документите по точки 19 и 20 са оповестени в Търговския регистър и регистъра на ЮЛНЦ към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър.

МИГ „Струма – Симитли, Кресна и Струмяни“ осигурява проверка на всички изискуеми документи. Същите трябва да са представени в изискуемата форма (всички декларации са попълнени по образец и са подписани от съответния брой лица, който се изисква съгласно Условията за кандидатстване).

В случай че при проверката на документите бъде установена липса на документи и/или друга нередовност, Комисията за подбор изпраща до кандидатите уведомление за установените нередовности. Кандидатите следва да представят липсващите документи/отстранят нередовностите в срок, посочен от Комисията за подбор, но не по-малко от една седмица от датата на получаване на уведомлението. Уведомленията за установени нередовности се изпращат през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. За дата на получаване на искането за документи/информация се счита датата на изпращането му чрез ИСУН 2020. Неотстраняването на нередовностите в срок може да доведе до: прекратяване на производството по отношение на кандидата; и/или получаване на по-малък брой точки от проектното предложение; и/или редуциране на разходи в бюджета на проекта.

**ВАЖНО:** Отстраняването на нередовностите в никакъв случай и при никакви обстоятелства не може да води до подобряване на качеството на проектните предложения. Всяка информация, предоставена извън официално изисканата от Комисията за подбор, не може да се взема под внимание.

По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020. Достоверността на електронните копия на документи, приложения към Формуляра за кандидатстване, се удостоверява чрез подписването с КЕП на формуляра в ИСУН 2020.

**ВАЖНО: При деклариране на неверни данни от страна на кандидатите се уведомяват органите на прокуратурата.**

## 25. Краен срок за подаване на проектните предложения:

**Настоящата процедура е с два крайни срока за кандидатстване:**

**Първи краен срок за подаване на проектните предложения 30.12.2020 г., 17.00 часа**

**Втори краен срок за подаване на проектните предложения 31.05.2021 г., 17.00 часа**

Всяко проектно предложение, което е подадено след крайния срок, ще бъде отхвърлено и няма да бъде разглеждано по процедурата.

След обявяване на процедура да подбор МИГ „Струма – Симитли, Кресна и Струмяни“ осигурява предоставяне на разяснения по документите. Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Разясненията следва да бъдат утвърдени от Председателя на Управителния съвет или оправомощено от него лице. Разяснения се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се съобщават в срок до две седмици преди изтичането на срока за кандидатстване.

Допълнителни въпроси могат да се задават *само по електронна поща*, посочена от МИГ „Струма – Симитли, Кресна и Струмяни“, като се посочва наименованието на процедурата за подбор на проекти.

Отговорите на въпросите на кандидатите се публикуват на интернет страницата на МИГ „Струма – Симитли, Кресна и Струмяни“ и в ИСУН 2020 в 10-дневен срок от получаването им, но не по-късно от две седмици преди изтичането на срока за кандидатстване. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

**ВАЖНО:** При обявяване на процедура с повече от един краен срок за кандидатстване, кандидатите имат право да подадат само едно проектно предложение. При подаване на повече от едно проектно предложение от един и същ кандидат се разглежда само последното подадено проектно предложение в рамките на съответния краен срок, в който за пръв път кандидатът е подал проектно предложение за участие по процедурата, като предходните проекти се считат за оттеглени. При така посоченото следва, че ако проектно предложение на даден кандидат не е одобрено за финансиране, същото не може да бъде подадено отново в рамките на следващ краен срок, тъй като това ще доведе до подобряване на качеството на проектното предложение и до нарушаване на принципите по чл. 29 от ЗУСЕСИФ.

В случай че по настоящата процедура бъдат подадени проектни предложения от няколко свързани предприятия, осъществяващи сходна дейност, административен договор за предоставяне на безвъзмездна финансова помощ може да бъде сключен само с едно от тези предприятия. Преди сключване на административен договор, Управляващият орган извършва документална проверка **за свързани предприятия**, включени в списъка с одобрени за финансиране проектни предложения. В случай, че бъде установено наличие на посоченото обстоятелство, ще бъде издадено Решение за отказ за предоставяне на безвъзмездна финансова помощ на всяко проектно предложение от списъка с одобрени за финансиране проектни предложения, класирано след първото такова по точки, което също е включено в списъка с одобрени за финансиране проектни предложения/списъка с резервни проектни предложения. Под свързани предприятия се разбират предприятията по чл. 4, ал. 4 - 8 от Закона за малките и средните предприятия. Под сходна дейност следва да се разбира основна икономическа дейност, попадаща в същия раздел (двуцифрен код) съгласно Класификация на икономическите дейности - КИД-2008.

## 26. Адрес за подаване на проектните предложения/концепциите за проектни предложения:

Неприложимо

## 27. Допълнителна информация:

### 27.1. Процедура за уведомяване на неуспелите и одобрените кандидати и сключване на административни договори за безвъзмездна финансова помощ

Подборът на проектни предложения към стратегии за ВОМР се извършва от Комисия за подбор, назначена от МИГ „Струма – Симитли, Кресна и Струмяни“. Комисията за подбор извършва оценка на всички постъпили проекти в срок до 30 работни дни от изтичане на крайния срок на приема.

Работата на Комисията за подбор на МИГ „Струма – Симитли, Кресна и Струмяни“ приключва с оценителен доклад до ръководителя на Управляващия орган. Оценителният доклад се генерира в ИСУН 2020. Оценителният доклад се подписва от председателя, секретаря и от всички членове на Комисията за подбор. Оценителният доклад се одобрява от УС на МИГ „Струма – Симитли, Кресна и Струмяни“. МИГ прикачва в ИСУН 2020 всички документи, свързани с процеса на оценка (вкл. и доклада) и уведомява УО за това.

Оценителният доклад *включва*:

1. Копие на заповедта за назначаване на комисията и на заповедите за изменението й, ако има такива; декларации за липса на конфликт на интереси и поверителност, подписани от председателя, секретаря/секретарите, всички членове на Комисията с право на глас и наблюдателите;

2. Разясненията, които са предоставяни на кандидатите преди представянето на проектните предложения;

3. Кореспонденцията, водена с кандидатите по време на оценителния процес[[17]](#footnote-17);

4. Кореспонденция с компетентните органи/институции (ако има такава);

5. Протоколи от отделните етапи на оценката, подписани от участвалите в съответния етап на оценка лица;

6. Други документи, ако е приложимо.

Към оценителния доклад *се прилагат*:

1. Списък на предложените за финансиране проектни предложения, подредени по реда на тяхното класиране и размера на безвъзмездната финансова помощ, която да бъде предоставена за всеки от тях;

2. Списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране;

3. Списък на предложените за отхвърляне проектни предложения и основанието за отхвърлянето им;

4. Списък на оттеглените по време на оценката проектни предложения.

Ръководителят на Управляващия орган взима решение за предоставяне на безвъзмездна финансова помощ за всяко проектно предложение. Решението на Ръководителя на Управляващия орган да предостави безвъзмездна финансова помощ се обективира в административен договор с всеки отделен бенефициент.

МИГ „Струма – Симитли, Кресна и Струмяни“ изпраща Уведомително писмо до кандидатите, чието проектно предложение не е одобрено или че е частично одобрено в срок до 5 работни дни от одобряването на оценителния доклад от Управителния съвет на МИГ. *Уведомяването на неуспелите и одобрените кандидати за сключване на административни договори за безвъзмездна финансова помощ се извършва чрез ИСУН 2020.* *Уведомителното писмо от Комисията за подбор на проекти се изпраща чрез модул „Комуникация“ в ИСУН 2020. В същото се посочват срокът и начинът за възражение, вкл. посредством ИСУН 2020, пред Ръководителя на Управляващия орган.*

Всеки кандидат, получил уведомително писмо, че проектното му предложение не е одобрено или че е частично одобрено, има право **да възрази писмено до Ръководителя на УО на ОПИК в срок до 3 работни дни от датата на получаването на уведомлението**.

Ръководителят на УО на ОПИК се произнася по основателността на възражението в срок до 10 работни дни от неговото получаване, като:

1. връща проектното предложение за повторно извършване на процедурата по оценка;

2. потвърждава предварителното решение на МИГ „Струма – Симитли, Кресна и Струмяни“.

**ВАЖНО:**При одобрен оценителен доклад, кандидатите, чиито проектни предложения са предложени за финансиране, се поканват от УО на ОПИК да представят в 30-дневен срок доказателства, че отговарят на изискванията за бенефициент, като представят необходимите документи.

МИГ „Струма – Симитли, Кресна и Струмяни“ изготвя Списък на документите, които се представят на етап договаряне и са част от документацията по чл. 26, ал. 1 на ЗУСЕСИФ.

УО на ОПИК може да изиска допълнителни относими документи към Списъка на документите, които се представят на етап договаряне на основа на приложимото законодателство и в съответствие с избраната за финансиране мярка в СВОМР.

***Списък на документите, които се представят на етап договаряне и са част от документацията по чл. 26, ал. 1 на ЗУСЕСИФ:***

**1. Удостоверение от Националната агенция за приходите за липса на задължения на кандидата** (издадено след датата на получаване на поканата за сключване на договор) – оригинал или копие, заверено от кандидата

или

**Удостоверение от Националната агенция за приходите за наличие на задължения на кандидата,** от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв. - оригинал или копие, заверено от кандидата.

**ВАЖНО:** Кандидатът следва да предостави един от документите по т. 1 единствено в случаите, когато в резултат на извършена служебна проверка от страна на екипа по договаряне е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ и чл. 7 от ПМС 162/2016 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване и условията за изпълнение (за наличие на публични задължения по смисъла на чл. 162, ал. 2, т. 8 от ДОПК).

**2.** **Удостоверение за липса на задължения към общината по седалище на кандидата и по седалище на УО** (издадено след датата на получаване на поканата за сключване на договор) – оригинал или копие, заверено от кандидата.

**ВАЖНО:** Управляващият орган ще извършва проверка по служебен път за наличие на задължения към общината по седалище на УО (Столична община) както и към общината по седалище на кандидата в случаите, когато тази община е Столична община. В случаите, когато в рамките на служебната проверка бъде установено наличието на задължение, кандидатите ще бъдат уведомени за това. За да удостоверят погасяването на задължението, кандидатите следва да представят Удостоверение за липса на задължения и към Столична община.

От Удостоверенията по букви т. 1 и т. 2 следва да е видна липсата на задължения или размерът на неплатените задължения следва да е до 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.

Кандидат, който видно от Удостоверенията по букви т.1 и т.2 има задължения повече от 1 на сто от сумата на годишния общ оборот за последната приключена финансова година или повече от 50 000 лева има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане на задълженията, в това число начислените лихви и глоби (включително ново удостоверение за липса на задължения, издадено след датата на получаване на поканата за представяне на документи за сключване на договор) или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

**3.** **Свидетелство за съдимост на всички лица с право да представляват кандидата**, независимо от това дали заедно и/или поотделно, и/или по друг начин, и вписани в Търговския регистър и регистъра на ЮЛНЦ, или определени като такива в учредителния акт, когато обстоятелството не подлежи на вписване (издадено не по-рано от 6 месеца преди датата на представянето му) - оригинал или копие, заверено от кандидата.

**ВАЖНО:** При условие че горепосочените лица са родени в България, не са осъждани и не им е наложено административно наказание, Управляващият орган ще извършва служебна проверка за тях. В този случай не е необходимо представянето на Свидетелство за съдимост на оправомощените да представляват кандидата лица.

Когато за някое от горепосочените лица, свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**4.** **Нотариално заверено пълномощно, в случаите, когато Административният договор за безвъзмездна финансова помощ ще бъде подписан от лице, различно от законния/ите представител/и на кандидата** съгласно Удостоверението за актуално състояние или вписванията в Търговския регистър и регистъра на ЮЛНЦ – оригинал или копие, заверено от кандидата.

**5.** **Заявление за профил за достъп на ръководител на бенефициента до ИСУН 2020** (Приложение VI към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение VII към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях.

**6.** **Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал. 1, т. 6 от ЗОП** - оригинал или копие, заверено от кандидата. Проверка за обстоятелствата по чл. 54, ал.1, т. 6 от ЗОП ще се извършва по служебен път.

**ВАЖНО:** В случай че се установят нарушения във връзка с обстоятелствата по чл. 54, ал. 1, т. 6 от ЗОП и същите са отстраними, до кандидата ще бъде изпратено писмо със съответните указания за отстраняване на констатираните нарушения.

**7. За документална проверка на декларираната категория предприятие при сключване на административните договори** за предоставяне на безвъзмездна финансова помощ одобрените кандидати следва да представят в горепосочения срок, указан от Управляващия орган и:

**а.** **Справка за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП** – не се изисква за независими предприятия по смисъла на чл. 4, ал. 2 и ал. 4 от ЗМСП. Документът се изисква за последните две приключени финансови години. В случай че данните за последните две приключени финансови години, към датата на представяне, не потвърждават статуса на малко или средно предприятие, се представят и справки за последните две последователни финансови години, в които предприятието запазва своите параметри по чл. 3 от Закона за малките и средните предприятия без промяна.

**б**. **Следните документи, относими и отразяващи разпределението на капитала за периода**, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:

- *Книга за акционерите* - приложимо за акционерните дружества с поименни акции;

- *Дружествен договор* - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

- *Книга за акционерите и устав* - приложимо за командитните дружества с акции;

- *Устав* - приложимо за кооперациите;

- *Справка за разпределение капитала на дружеството* – приложимо за акционерните дружества.

Посочените документи се представят като копие, заверено от кандидата, в случай че не са оповестени в Търговския регистър и регистъра на ЮЛНЦ. В случай че посочените документи са оповестени в Търговския регистър и регистъра на ЮЛНЦ, същите ще се проверяват по служебен път съгласно чл. 23, ал. 6 от Закона за търговския регистър.

**в.** **Отчет за приходите и разходите и Счетоводен баланс**[[18]](#footnote-18) за последните три приключени финансови години (ако е приложимо).

В случай че посочените документи са оповестени в Търговския регистър и регистъра на ЮЛНЦ и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър и регистъра на ЮЛНЦ.

**г.** **Отчет за заетите лица, средствата за работна заплата и други разходи за труд**[[19]](#footnote-19) за последните две приключени финансови години (ако е приложимо).

**8. Декларация за нередности** (Приложение III към Условията за изпълнение) - подписана от лице с право да представлява кандидата. В случаите, когато кандидатът се представлява заедно от няколко физически лица, декларацията се попълва и подписва от всички от тях.

**9. Декларация за съгласие данните на кандидата да бъдат предоставени от НСИ на УО по служебен път** (Приложение IV към Условията за изпълнение) - подписана от лице с право да представлява кандидата. В случаите, когато кандидатът се представлява заедно от няколко физически лица, декларацията се попълва и подписва от всички от тях.

**10.** **Декларация по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС 162/2016 г**., попълнена по образец (Приложение II към Условията за кандидатстване) и подписана от всички лица, оправомощени да представляват кандидата (независимо от това дали заедно и/или поотделно, и/или по друг начин).

**11**. **Декларация за минимални помощи, попълнена по образец** (Приложение III към Условията за кандидатстване)**, подписана от лице с право да представлява кандидата**. В случаите, когато кандидатът се представлява заедно от няколко физически лица, декларацията се попълва и подписва от всички от тях.

**12.** **Декларация за обстоятелствата по чл. 3 и чл. 4 от Закона за малките и средните предприятия**, попълнена по образец (Приложение IV към Условията за кандидатстване), подписана от лицето/ата законен/ни представляващ/и кандидата - подава се само в случай, че към крайната дата за представяне на изискуемите документи са настъпили промени в декларираните на етап кандидатстване обстоятелства или в законния/те представител/и на кандидата. В случаите, когато кандидатът се представлява заедно от няколко физически лица, декларацията се попълва и подписва от всички от тях.

**13. Декларация, че кандидатът е запознат с условията за кандидатстване и условията за изпълнение** - попълнена по образец (Приложение I към Условията за кандидатстване), подписана от лице с право да представлява кандидата. В случаите, когато кандидатът се представлява заедно от няколко физически лица, декларацията се попълва и подписва от всички от тях.

**ВАЖНО:** Документите по т. 10, 11, 12 и 13 се подават само в случай, че към крайната дата за представяне на изискуемите документи са настъпили промени в декларираните на етап кандидатстване обстоятелства или в законния/те представител/и на кандидата.

### 27.2. Процедура за сключване на административни договори за безвъзмездна финансова помощ

|  |
| --- |
| УО на ОПИК изпраща покана за сключване на Административен договор за предоставяне на безвъзмездна финансова помощ на одобрените за финансиране кандидати. С поканата за сключване на Административен договор УО изисква всички описани документи в Списъка на документите, които се представят на етап договаряне. Срокът за представяне на документите за договаряне е 30 дни, считано от датата на получаване на поканата.**Документите изискани с поканата за подписване на Административен договор за безвъзмездна финансова помощ следва (когато това е посочено в поканата) да бъдат подписани с валиден КЕП от лицата с право да представляват кандидата и прикачени в ИСУН 2020. В този случай, следва документите (включително административния договор за предоставяне на безвъзмездна финансова помощ (Приложение I към Условията за изпълнение) да бъдат подписани с валиден КЕП на локалния компютър чрез attached signature – файл и подпис в един документ. Детайлните указания по отношение на подписването с КЕП и прикачването на документите в ИСУН 2020 ще бъдат описани в поканата за подписване на административен договор за безвъзмездна финансова помощ.****Преди сключване на Административен договор за предоставяне на безвъзмездна финансова помощ УО та ОПИК извършва проверка на:** - съответствие на кандидатите с изискванията на чл. 25, ал. 2 от ЗУСЕСИФ на основа на представените документи; - обстоятелството дали кандидатът е регистриран по реда на Търговския закон или Закона за кооперациите;- декларираната от одобрените кандидати категория на малко или средно предприятие;- кандидатите за свързани предприятия, осъществяващи сходна дейност;- дейностите, предложени от потенциалните бенефициенти на помощта с цел избягване на двойно финансиране. За извършване на проверката се използва: а) информацията от извършена справка за двойно финансиране в ИСУН 2020;б) информацията, предоставена от кандидата в проектното предложение;в) при съмнение за непълна или невярна информация, предоставена от кандидата, се изпраща писмено искане до органа, сключил договор за финансиране на проект със същия кандидат относно предоставяне на допълнителна информация за характера на финансираните дейности;г) други способи, които по преценка на екипа по договаряне по процедурата са приложими за проверка за липса на двойно финансиране; - допустимост на минималната помощ; - праговете за минимална помощ надхвърлят установените в акт на ЕС. УО на ОПИК извършва посочените проверки на основа на електронно подадените на етап кандидатстване документи: - Декларация, че кандидатът е запознат с условията за кандидатстване и условията за изпълнение;- Декларацията по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС 162/2016;- Декларация за минимални помощи;- Декларацията за обстоятелствата по чл. 3 и чл. 4 от Закона за малките и средните предприятия;- Декларация за минимални помощи. **ВАЖНО:** За обстоятелства, за които след датата на кандидатстване е настъпила промяна, декларацията, в която тези обстоятелства се декларират, се представя от кандидата датирана и подписана и на етап договаряне, на хартия, в оригинал.След представяне на допълнителните разяснения и/или доказателства в рамките на допълнително указания срок, но не по-дълъг от регламентирания в ЗУСЕСИФ Управляващият орган преценява дали да бъде сключен Административен договор за безвъзмездна финансова помощ с кандидата или да бъде издадено мотивирано решение, с което се отказва предоставянето на безвъзмездна финансова помощ.Когато при извършване на проверката по същество на представените от кандидатите документи при договаряне се установи несъответствие между декларирани данни на етап кандидатстване и информацията, посочена в представените документи ще бъде издадено Решение за отказ за предоставяне на безвъзмездна финансова помощ, като Административен договор с кандидатите не се сключва. За договаряне ще бъдат поканени съответния брой кандидати от резервния списък (в случай че такъв е съставен), по поредността на тяхното класиране в съответната категория предприятие, до изчерпване на общия наличен бюджет по процедурата. Ако кандидат по одобрен за финансиране проект откаже сключване на Административен договор, се пристъпва към сключване на Административен договор с кандидат от резервния списък (в случай че такъв е съставен) по поредността на тяхното класиране, до изчерпване на наличния бюджет по процедурата.Уведомяването на всички кандидати се извършва само и единствено чрез ИСУН 2020. Управляващият орган не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.Всеки кандидат може да подаде до Ръководителя на Управляващия орган сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ОПИК и/или от бенефициентите на безвъзмездна финансова помощ по ОПИК, които при изпълнение на договор, сключен по проект финансиран от Европейския фонд за регионално развитие, предоставят невярна и/или подвеждаща информация за вписване в регистъра и проверка.**ВАЖНО:** Всеки бенефициент **се задължава** след сключване на Административен договор за БФП да създаде „код за достъп“ в секция „Договори“ в ИСУН с права „четене“ на служител/и на МИГ „Струма – Симитли, Кресна и Струмяни“ във връзка с изпълнение на задълженията им по чл. 51 на ПМС 161/2016. |

## 28. Приложения към Условията за кандидатстване:

По настоящата процедура за подбор на проектни предложения МИГ „Струма – Симитли, Кресна и Струмяни“ прилага следните приложения относими към Условията за кандидатстване:

**Списък с документи за попълване:**

1. **Приложение I:** Декларация, че кандидатът е запознат с Условията за кандидатстване и Условията за изпълнение на проектите;
2. **Приложение II:** Декларация по чл. 25, ал. 2 от Закона за управление на средствата от европейските структурни и инвестиционни фондове и чл.7 от ПМС 162/2016 г.;
3. **Приложение III:** Декларация за минимални помощи;
4. **Приложение IV:** Декларация за обстоятелствата по чл. 3 и чл. 4 от Закона за малките и средните предприятия;
5. **Приложение V:** Бизнес-план;
6. **Приложение VI:** Техническа спецификация на предвидените за закупуване ДМА и ДНА;
7. **Приложение VII:** Сравнителен анализ на внедряваната иновация;
8. **Приложение VIII:** Декларация за ненарушаване на чужди права върху интелектуална собственост;
9. **Приложение IX:** Декларация за авторски права върху произведението предмет на внедряваната иновация.

**Списък с документи за информация на кандидатите:**

1. **Приложение X:** Указания за попълване на електронен Формуляр за кандидатстване;
2. **Приложение XI:** Приложение I към Договора за функциониране на Европейския съюз;
3. **Приложение XII:** Списък на общините в обхвата на селските райони на Република България;
4. **Приложение XIII:** Класификация на икономическите дейности /КИД – 2008/;
5. **Приложение XIV:** Използвани съкращения и основни дефиниции;
6. **Приложение XV:** Указание на министъра на финансите за третиране на данък върху добавената стойност като допустим разход при изпълнение на проекти;
7. **Приложение XVI:** Приоритетни тематични области по райони съгласно ИСИС;
8. **Приложение XVII:** Указания за условията и реда за подаване на проектни предложения и тяхната оценка по електронен път, чрез информационната система за управление и наблюдение на средствата от ЕС в България 2020 „ИСУН 2020“;
9. **Приложение XVIII:** Критерии и методология за оценка на проектните предложения.
1. По смисъла на чл. 2, пар. 2 от Регламент (ЕС) № 1407/2013 на Комисията. [↑](#footnote-ref-1)
2. Националната дефиниция определя като „селски райони” общините, в които няма населено място с население над 30 000 души. [↑](#footnote-ref-2)
3. Проектите, реализирани в тематичната област, следва да са съобразени с критериите за недопустимост на кандидатите, описани в т.11.2, и по-специално демаркацията с ПРСР и ограниченията за предприятията от секторите на рибарството и аквакултурите, първично производство на селскостопански продукти; преработката и продажбата на селскостопански продукти. [↑](#footnote-ref-3)
4. В съответствие с чл. 125, пар. 5 от Регламент (ЕС, ЕВРАТОМ) 1046/2018 г. печалбата се определя като надвишаването на постъпленията спрямо допустимите разходи направени от бенефициента по съответния проект в момента на предявяване на искане за окончателно плащане на отпусната по проекта безвъзмездна помощ. Посочените постъпления се ограничават до прихода, генериран от дейностите по проекта. [↑](#footnote-ref-4)
5. Допустимо е ползването на определени услуги, извършвани от лабораториите, а не наемането на лаборатории от кандидата за определен период от време. [↑](#footnote-ref-5)
6. Съгласно разпоредбите на чл. 57, ал. 2 на ЗУСЕСИФ. [↑](#footnote-ref-6)
7. За целите на Регламента се прилагат следните определения: а) „селскостопански продукти“ са продукти, изброени в приложение I към Договора, с изключение на продуктите на рибарството и аквакултурите, включени в приложното поле на Регламент (ЕО) № 104/2000; б) „преработка на селскостопански продукти“ е всяка операция, извършена спрямо селскостопански продукт, от която се получава също селскостопански продукт, с изключение на дейностите, осъществявани на място в земеделското стопанство, необходими за приготвянето на животински или растителен продукт за първата му продажба; в) „търговия със селскостопански продукти“ е притежаване или излагане с цел продажба, предлагане за продажба, доставяне или изобщо пускане на пазара по какъвто и да е друг начин, с изключение на първата продажба от първичния производител на прекупвач или преработвател, както и всяка дейност по подготвяне на продукта за такава първа продажба; продажбата от първичен производител на крайни потребители се счита за търговия, ако се осъществява в самостоятелни помещения, предвидени за тази цел [↑](#footnote-ref-7)
8. Съгласно чл.2, пар.2 на Регламент (ЕС) №1407/2013 едно и също предприятие“ означава всички предприятия, които поддържат помежду си поне един вид от следните взаимоотношения:

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията, посочени в алинея първа, букви а) — г), посредством едно или няколко други предприятия, също се разглеждат като едно и също предприятие. [↑](#footnote-ref-8)
9. Помощта се счита за получена от датата на сключване на договора за предоставянето ѝ или от датата на издаване на друг документ, който дава на бенефициента юридическото право да я получи. [↑](#footnote-ref-9)
10. Под три бюджетни години да се разбира текущата бюджетна година и две предходни. [↑](#footnote-ref-10)
11. Представител на публичния сектор е лице по смисъла на § 1 т. 21 от Допълнителните разпоредби на Наредба 22 от 14.12.2015г. [↑](#footnote-ref-11)
12. За целите на настоящата процедура под „лице с право да представлява кандидата“ следва да се разбира официален представител на предприятието. КЕП с титуляр и автор - физическото лице, което е официален представител на кандидата или КЕП с титуляр юридическото лице-кандидат, като автор на подписа в този случай следва да е официалния представител на предприятието-кандидат. [↑](#footnote-ref-12)
13. КЕП с титуляр и автор - упълномощеното физическо лице или КЕП с титуляр юридическото лице-кандидат, като автор на подписа в този случай следва да е упълномощеното физическо лице или КЕП с титуляр юридическо лице, различно от кандидата, но изрично упоменато в представеното към проектното предложение пълномощно, като автор на подписа в този случай следва да е физическото лице-официален представител на упълномощеното юридическо лице. [↑](#footnote-ref-13)
14. Посоченият документ е част от Годишния отчет за дейността на кандидата. Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата. [↑](#footnote-ref-14)
15. Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата. [↑](#footnote-ref-15)
16. Посоченият документ е част от Годишния отчет за дейността на кандидата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата. [↑](#footnote-ref-16)
17. Кореспонденцията се провежда в ИСУН 2020 и е налична там. [↑](#footnote-ref-17)
18. Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата.

Когато кандидатът съставя консолидиран финансов отчет или участва в консолидация, следва да бъдат представени консолидирани Отчет за приходите и разходите и Счетоводен баланс за последните две приключени финансови години. [↑](#footnote-ref-18)
19. Посоченият документ е част от годишния отчет на кандидата. Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата. [↑](#footnote-ref-19)